A Ruang Theihlo Tuah Timhmi Nawi Dam (Tikham) – THE CHINLAND POST\nA Ruang Theihlo Tuah Timhmi Nawi Dam (Tikham)\nBy Salai Lian| 2020 December 20 — Nawi Dam hi zei setset caah dah an tuah lai timi kong ah, nihin tiang biafiang an chim lo, cozah lei an biachim mi a dang.\nNawi Dam (Tikham) kong ah tlangtlatu lutlai Hluttaw Ohkathah Pu Zo Bawi nih “Hakha khualipi dinti a har tuk caah, dinti caah a si lai” a ti.\nNain, a dangdang cozah lutlai le zatlang mizapi nih theih mi cu Hakha khualipi dawhnak ding caah a si tiah an chim. Nawi Dam hi dinti caah kan tuah lai an ti mi kong ah, mizapi an lunghrinh bik mi cu tihna a um lo mi le ti thianhhlimhnak kong he pehtlai in a si. A ruang cu, Nawi cu Hakha Dawrthar sang Saktalam in a luang mi lutiluannak (Khahrualva), Leisen in luang mi Lungthava, Tivapi cun Cawbuk sang in Fadeu le Sacuan va hna a tonnak a si. Furpi lio lawng ah a luang mi a si. Hmunthur lawngte a luannak a si. A hlei in, Fadeu va cu Hakha khuapi hmunthur hlonhak a si caah ti hi a thur lai caah thianhnak kong he pehtlai in mizapi an lung a awtawm.\nHakha University Students Organization (HUSO) in Salai Ngun San Aung nih “Hakha ah Timit cu kham in Dinti laknak an tuah, kum 5 leng a si cang. Nain, nihin tiang an lim lo caah tutan an tuah than ding mi zong hi kan lung a hring. Cun, hlathlainak tuahtu thiamhleisang (expert) an timi hna zong hi kan lunghrinh hna. Cozah lei nih fialmi Geologist nih a hlathlai mi zong a um tiah kan theih, cucu mipi sin ah kan chuah piak u” tiah cozah tonbiaruahnak ah a hal, nain zeihmanh biafiang leh mi a um lo.\nAtu ah, Kawl tangka in Kyat Billion 10 tluk in suaisam mi Nawi Dam cu February 2009 thawk in a hmasa bik hlathlainak rak tuah a si cang. Cu lio ah, Khuanu/pa nih a thawk ah hin rak zulh in tlangtlak an si. Nawi hmun 4 in an rak zoh. Hmun 4 (Site A, B, C, D) an rak then i, an zoh. Site C lawng hi a tha. A dang vialte hi a tha lo. A tlang tang ah vawlei fek lo, Lungdaap a um caah a cim kho. Cun, Site C timi cu a tulio cozah nih an dil hnik nak Nawi, a neel a that biknak zawn a si i ti nih a khuh dih ding a si, tiah tonbiaruahnak ah Khuanu/pa lei nih an chim mi theih khawh a si.\nKhuanu/pa chungtuan Pu Hrang Vung nih, Nawi Dam kong he pehtlai in Khuanu/pa nih tuah rih lo ding in tiah voihnih tiang biakhiahnak kan tuah tiah ton biaruahnak ah a chim. Cucu, Dr. Hla Aung nih 2015 kan khualipi a rawhral hnu ah, Germany lei thiamhleisang a sawm mi hna ruahnak peknak in, 2019 E.C. nih siseh, 2020 ah Khuanu/pa General Meeting in Hakha ah tuah ding mi Nawi Dam cu tuah rih lo ding in biakhiahnak kan rak tuah mi a si tiah tonpumhnak ah a chim.\nPhoto: Pu Thla Hre (Facebook)\nBiakilh: Hi hmanthlak nih hin a tulio thil sining a fianter tilo. Hmanthlak hlun a si.\nHakha khualipi Laihlum Pu Din Lian (UNDP in a pension mi) nih, “…Ka lung a tha lo….. hi Nawi Dam kong a rak thawktu cu Pu Ni Kung a si ko. Nain, Nawi cu kan zapi nih kan theih a si. Zei bantuk thiamnak sang a ngei mi nih an rak zoh zong ah, Nawi ti kong cu kan zapi theih a si ko. Kum 50 leng kan um cang i, Nawi ah zei tihna hmanh a um lo cu kan theih… Nawi Dam kan tuah lai ti ahcun, Hakha a rawk kho. Tahchunnak ah, Hakha Palek bawizik (Ye-min-kyi) nih Ralkap tili cung in [certual] a cawhter hnik hna lio ah, Khuanu/pa nih kan rak duh lo, kan rak al. Nain, a duh tik ah Ralkap tili cung in a cawh ruang ah Rungtlang tiang a cim i, Ralkap tili cu a rawh tik ah, zeitluk in dah Hakha khuahlun a hrawh…” tiah tonbiaruahnak mizapi hmai ah Pu Zo Bawi cu lehnak a tuah.\nPu Din Lian nih cun, “Hawi ram dang tahchunnak Japan tbk. ahcun, vawlei a lawng mi hmunhma an ngeih mi te hi felfai tein an zoh khenh, thingkung an cin, an kilkawi. Culak ahcun, maw Tikham cu tuah a si hnga. Cucaah, khuapi he a naih tuknak hmun Nawi silo in, a hlat deuhnak Nelpa, Vancum, tbk. a thatnak le ti zong a thian deuh hmun a simi ah tuaktan ding a si. Cun, kan tuah ko lai an ti hmanh ah, pawngkam a hnuarsuan ding mi zohfelnak le zatlang a hnuarsuan ding mi (Environmental Impact Assessment/Social Impact Assessment) zong felte in tuah a hau. Zeitluk in dah caan sau a nguh ding mi (sustainable) a si lai timi zong zoh chih a hau….” tiah a chimchap.\nHi Dam (Tikham) kong hi Nawi ah lothlawh le leithuan in a paw a cawm mi he lawng pehtlai mi a si lo. Lo ngei le cozah kar buaibainak lawng a si lo. Hakha khuami kan zapi he a pehtlai mi a si. Nawi a um mi nih an duh hmannh ah, a hnursuan ding mi Hakha Dawrthar in Chin Oo Sii Sang, Cawbuk le Dinlo tiang a pehtlai, cun Hakha pi he kan i pehtlaih caah a nuar deuh tein le duhsah tein kan tuah piak ko u. Felfai tein tuah mi a si khawhnak hnga kan tawlrel piak ko u. Cozah nih nan tuah mi poah hi, kan in doh hna lo, kan in al hna lo. Nain, felfai tein thil a fian i, a thatnak hnga ding caah kan duh tiah tawlreltu lei siseh, tonbiaruahnak a kai mi nih nawlngeitu sin ah biacah le biasiaherh an chim.\nPu Din Lian nih “Dam (Tikham) a feh le feh lo hi ahohmanh nih chim khawh (aa-mah-khan) awk a si lo. Kanmah Kawlram cu chim lo, Russia nih kum 1000 caah a nguh mi electric mei caah Tikham kan tuah an ti i, kum 7 ah a rawk ko. Cucaah, atu ah cun Nawi a tlang cung ah Hakha University a um cang. Vawilei cung [ram kip ka phan lo] hmanh ah a dawh lei pawl a si lai an ti, ka phanh tawk Kawlram chung ah chun a dawh lei bik a si. Pathian nih pek mi vawlei ah a dawh tuk mi hmun ah University a si. Cucu a thlang in Pe 100 tluk a sang mi Tikham tuah ahcun, Hakha University ca tiang ah a tha lai lo.”\nCozah nih hman ding mi tangka Budget zeizahdah a timhtuahh i, Ramkomh nih maw tuan lai, Ramkulh nih dah timi biahalnak he pehtlai in Pu Zo Bawi nih a tanglei bantuk in a chim:\n“Budget hi Ramkulh cozah nih a cheu, cun Ramkomh cozah nih a cheu a chuah lai. Kawl tangka in Kyat Billion 10 tluk in suaisam chung a si. Nain, Se-miang (Irrigation Dept.) lei in Dam Design le a dangdang herhhai a chuah rih lo caah hi nak tam deuh dih ding a si. A fawinak in, Chin ramkulh cozah nih a cheu a chuahpi lai i, Vice-president nih a tang mi cu kawl khawh ka rak izuam lai a kan ti.\nHakha zatlang bu komh (Hakha Civil Society Network-HCSN) tawlrelnak in Chin ramkulh cozah le nawlngeitu lei in le Nawi Dam (Tikham) kong ah tlangtlatu lutlai Hluttaw Ohkathah Pu Zo Bawi le Hakha hrambunh zatlang bu, mino, sianghleirun siangngakchia le upa cheukhat he 2020 December 17 ah CACC Hall ah tonpumhnak an tuah.\nHi Nawi Dam tuahnak kong he pehtlai in, cozah lei tuanvo pek mi Pu Zo Bawi nih minute 20 tluk fianternak a ngeih hmasa. A bik in, Chin ramkulh cozah tawlrelnak le Vice-president duhsaknak in tawlrel cuahmah mi a sinak kong, cozah lei nih a dih ding mi an timhlamhnak kong, hlathlainak an tuah cangnak kong, hmunhma le vawlei ngei in lothlo/leithuang mi hna he tonnak an ngei cangnak kong tbk. a chim.\nHika ah a chimmi ngaih khawh a si: Chinland Post, Hakha Post, Hakha Times\nHCSN nih tawlrel in tuah mi Nawi Dam kong tonbiaruahnak ah a tel mi Mai Mawi Mawi nih, “Pu Zo Bawi biachim dih in, HCSN lei nih an timhlamh cia mi biahalnak panga kan hal hnu ah, tonbiaruahnak a tel mi dang nih biahalnak an tuah” tiah a chim.\n“Tutan tonbiaruahnak nih a langtermi pakhat cu cozah lei nih a thlithup phun in kalpi mi a lo. Mizapi sin ah fianhnak a um lo. Ahohmanh nih hi Nawi Dam kong ah fiangte in a chim kho mi, thilsining (data/information) tling a ngei mi um dawh kan si lo. Atu lawng ah nawlngeitu lei he tonnak tuah in mipi sin ah chimfian kan si tik ah, [dohdalnak tuah ding phun zong ah] kan tlai deuh cang rua tiah ka ruah. A hlei in a poi mi cu, cozah lei nih hlathlainak an tuah mi Nawi Dam nih thil tha a chuah pi ding mi le thil tha lo (hmailei) ah a chuah pi ding kong ah felfai tein an kan chimh khawh lomi zong hi a poi…” tiah min langhter duh lo pakhat nih The Chinland Post ah a chim.\nTheihternak: Hi hmuhning thawngca tial mi cu catialtu pumpak nih CACC Hall ah HCSN nih tuah mi tonpumhnak an chim mi chung in lak mi le pumpak hal chap mi chung in tial mi a si. ~ Editor\nCapar dang rel awk: Felfai Deuh In Tuaktaan A Herhmi ‘Nawi le Tikham (Dam)’\nPrevious Hakha COVID-19 Cheknak Gate Luhlo in A Thlithup In A Lutmi Hna Dantat\nNext Hakha ah COVID-19 Hrik Ngei Minung (3) An Hmuh Chap_Chinram ah Minung (219) sin Hmuh A Si Cang


Sangau Khuabawi Pa Nih Kyaw Kyaw Nu Bia Lehnak A Vun Tuah Mi Hi – The Cherry Par\nSangau Khuabawi Pa Nih Kyaw Kyaw Nu Bia Lehnak A Vun Tuah Mi Hi\nKan miphun hawi a simi kan unau Kyaw Kyaw a thihnak kongah a phunphun in bia a chuak. Chinmi tampi zong lungfahnak an langhter cio. YLA zong nih cathanh tiang an vun chuah phah. Hringtu a nu nih a fapa thihnak kongah Sangau khuami sinah a lungnuamh lonak a vun phuan ve. Cun, Kyaw Kyaw nu nih Sangau khuabawi pa le YLA President nih an vun ka chawnh a timi kongah Sangau Khua Bawi pa nih Kyaw Kyaw nu bia cu lehnak a vun tuah ve.\nSangau Khuabawi pa nih phone a vun ka chawn tiah Kyaw Kyaw nu nih a timi hi, amah nih khuabawi pa chawnh ka duh a ti caah ka va chuak i kan i chawnmi a si tiah Khuabawi pa nih a chim. Cun phone kan i chawnh lio ah ka fapa hi zeitindah a thih ning a si tiah a ka hal i, zeihmanh ka thei lo tiah ka leh tiah a chim.\nCuti kan i chawn lio ahhin a ruak Saiha lei phurhnak kongah zeihmanh a chimmi a um lo. An khuami tu nih kan lak lai an ti nain lak ko uh kan ti hna i, an la hlei lo. Cuti an lak lo tikah le i hunh peng awk a tthat lo caah Sangau khua nungak tlangval nih ttha tein thlan an cawhpiak i an vui. Tu ah a nu nih phun dang piin bia a vun chim tikah lung a nuam lo ngai tiah Sangau khuabawi pa nih a lungnuamh lonak cu a chim ve.\n← Trump Te Party A Si Vemi, Nebraska State Senator Ben Sasse Zong Nih Trump Cu Fak Ngai In A Tongh Ko\nKyaw Kyaw Thihnak Kong I A Lungfakmi Nan Dihlak Cungah Zaangfah Kan Nawl Hna →


Tu lio Tu lio Malaysia cozah nih phungning lo in um mi ramdang mi hna phungning tein riantuan khawhnak ding khua kan khan lai an ti mi kong he pehtlai in mipi nih thei a herh lai tiah ka ruah caah ka rak tial. – Hakha Cherry\nMah thawngpang hi a lar tuk caah tuzing ah ramkhel lei le covo lei rian a tuan mi cheukhat upa hna he biaruahnak kan ngei. Bia kan i ruahmi chung in mipi nih thei ding caah aa tlak tiah kan ruah mi cheukhat cu a tang lei ah Ka rak tial.\nSianginn dih lak March 2021 tiang khar an si I kan hnu lio ah cozah nih mipi Bawmhnak tiah an thanh mi kha an ram thimnak ca I chiah mi tangka an si, tu lio harnak caah bawmh duh ruang ah pek mi taktak a si lo.\nMah kong hi kan zoh tik ah aa pehtlaih mi thil tampi a um. Tahchunnak ah JASA caah RM 81 Million cozah nih a hman,tu lio PM kut tang ah special project caah billion khat le Ministry of Finance caah RM 13.631 billion hna hman ding an tuah.\nMah tiin an tuah mi thil hi ramkhel lei in zoh a si ah cun mah thil hi hmai kum sianginn on than hlan January si lo ah February ah cun election zong a ra kho mi a si caah cozah nih minthat nak caah an tuah mi thil a si kho tiah zumh a si.\nMah dih ah mah tangka pawl cu zeitik ah cozah nih a chuah lai I mipi nih zeitik ah an ngah te lai. A ho pawl ca dah thatnak a chuahpi lai ti mi zong hi ruat ngai hau mi si.\nKhat lei ah kan thei chih ding mi cu ramdang mi le ralzaam hna kong ah hin cun Malaysia nih a duh lo ngai mi thil a si.\nMah ruang ah ramdang mi le ralzaam huatnak kong hna na tuahto mi kan hmuh peng mi a si.\nAn chim ning ah cun phunning lo um mi ramdang mi phunning tein cohlannak le an ram ah kuat than kho nak ding khuakhan kan i tim an ti.\nMah tiin phungning lo ramdang mi hna phungning tein cohlan le riantuan ter kho hna seh law a tu a cozah hi a mipi nih an duh ti lai lo ti cu a fiang.\nCozah le PM nih mah tiin a mipi nih duh lo ding mi thil cu a tuah lai lo tiah a fiang zei caah ti cun a ra lai ding mi election ah tei a duh ve lai.\nNa tein ramdang mi hna a ram ah tlun ter dih than mi nih cun minthatnak a ngah ter kho men lai.\nMah khuakhannak zong hi a i timh cuahmah lio long a si I khat lei ah remkhel lei mifim hna nih zong an ngiat cuahmah ve lio a si.Mah bantuk in cozah nih ramdang mi caah khuakhannak ti mi kong hi voi tamtuk kan rak thei cang ko nain Zeitik hmant ah a tuah taktak kho bal lo.\nMah caah cun ruahnak cheuh ka duh mi cu a tu hnu hmai lei ah zei thil dah a rak cang lai ti mi tu hi kan hngak hau ko.\nKa lawm. cozah nih phungning lo in um mi ramdang mi hna phungning tein riantuan khawhnak ding khua kan khan lai an ti mi kong he pehtlai in mipi nih thei a herh lai tiah ka ruah caah ka rak tial.\nMah dih ah mah tangka pawl cu zeitik ah cozah nih a chuah lai I mipi nih zeitik ah an ngah te lai. A ho pawl ca dah thatnak a chuahpi lai ti mi zong hi ruat ngai hau mi si.Khat lei ah kan thei chih ding mi cu ramdang mi le ralzaam hna kong ah hin cun Malaysia nih a duh lo ngai mi thil a si.\nMah ruang ah ramdang mi le ralzaam huatnak kong hna na tuahto mi kan hmuh peng mi a si. Mah caah cun cozah nih phunning lo ramdang mi thatnak caah khua a ruat taktak hnga maw ti mi hi bia hal ding a um.\nCozah le PM nih mah tiin a mipi nih duh lo ding mi thil cu a tuah lai lo tiah a fiang zei caah ti cun a ra lai ding mi election ah tei a duh ve lai.Na tein ramdang mi hna a ram ah tlun ter dih than mi nih cun minthatnak a ngah ter kho men lai.\nMah khuakhannak zong hi a i timh cuahmah lio long a si I khat lei ah remkhel lei mifim hna nih zong an ngiat cuahmah ve lio a si.\nMah bantuk in cozah nih ramdang mi caah khuakhannak ti mi kong hi voi tamtuk kan rak thei cang ko nain Zeitik hmant ah a tuah taktak kho bal lo.\nA hlei in a biapi mi cu mah khuakhannak chung ah hin ralzaam pawl a i tel ve lo ti hi thei a herh.Mah caah cun ruahnak cheuh ka duh mi cu a tu hnu hmai lei ah zei thil dah a rak cang lai ti mi tu hi kan hngak hau ko.Ka lawm.By-James Bawi Thang Bik


Zunthlum Zawtnak A Ngeimi Pawl Caah A Ttha Takmi Changphaw Hnah | Chin 7 News\nChangphaw hi a thawt hlei ah kan taksa caah a tha tukmi a si. Kan paw siseh kan vun ca siseh a ttha cu lawng si loin a mu le a hnah a tiangin san an tlai. Changphaw mu hi an car i mekphek can ai ah an hman tawn i chiti sernak zongah an hman.\nNihin kan zoh dingmi cu a dang dang si loin Changphaw hnah hi zunthlum a ngeimi pawl caah a tthat ning kan zoh lai.\nChangphaw hnah nih hin vitamin tampi a ngeih i cu hna lakah pepsin an timi ko hi zunthlum caah cun a ttha khun. Hi pepsin ruangah hin insulin a ser i cu nih cun kan thi a level ah a chiah. A si ahcun zeitindah changphaw hnah cu kan din lai?\nTi kha so law cu ahcun changphaw hnah vun paih law a tlawh in la law a haang cu a daih in ding. A khat cu a kha ngai nain a ttha bakmi a si. Zarh 2 hnu hrawngah zunthlum zawtnak cu aa rel ngai ngai lai, na tuah oeng ahcun na zawtnak zong a lo khomi a si.\nKa miphun pa pawl bochan an tlak lo a ti caah Shan nu nih Limpi a vaat


Baibal Tuanbia: Tikulh Pakhat Ah Lawng A Rawk - Jehovah Tehte Hna Web Site\nZoh hmanh u! Lawngpi cu a rawk cang! Ti chung i a zuangmi hna minung hi nan hmu hna maw? A cheu cu tikam an phan cang. Khika i khi Paul cu a si maw? A cung ah zeidah a tlung ti zoh tuah u sih.\nSisaria khua thonginn chung ah Paul cu kum hnih chung thong a tla ti kha nan hngal ti maw? Cucaah amah le a dang thongtla pawl kha tilawng cung ah an kaiter hna i Rom khua lei ah an kal. Khrit tikulh pawng an phak tik ah thlichia fakpi a hrang. Thli cu fak tuk in a hran caah mi hna nih lawng cu an mawng kho ti lo. Cun chun ah nika an hmu kho ti lo i zan ah arfi zong an hmu kho ti lo. A donghnak ah, ni tampi hnu ah, lawng chung i mi vialte cu luatnak ding ruahchannak an ngei ti lo.\nCutikah Paul cu a dir i: ‘Pakhat hmanh nan nunnak nan sung lai lo; lawng bel hi a rawk lai. Zeicahtiah zahan ah ka sin ah Pathian vancungmi pakhat a ra i, “Paul, ṭih hlah! Rom siangpahrang Sizar hmai ahcun na dir ṭhiamṭhiam ko lai. Cun nangmah he khual a tlawngmi vialte cu Pathian nih a khamh ko hna lai,” a ka ti,’ tiah a ti hna.\nTilet a thawhnak in ni 14nak zanṭim ah, lawngcong pawl nih ti cu a puan deuh cang ti kha an hngalh! Khuamui chung ah lawng cu lung ah aa su sual lai ti an phan caah, an thircang-ai kha ti chung ah an thlak. A thaizing ahcun ti fonghlei pakhat kha an hmuh. Lawng cu ti fonghlei lei ahcun kalter awk ah an i tim.\nTikam lei an hun naih deuh tik ah, lawng cu thetse tlang ah aa su. Cun tilet nih lawng cu a den cuahmah ko i, lawng cu a kuai dih. Cun an haotu bik ralbawipa nih khan: ‘Ti leuh a thiammi paoh rili chung ah zuang u law tikam lei ah i leu dih u. Mi dang vialte zong an hnulei in lawng chung thingpheng zeilo ṭukṭak le lawng kuaimi pelpawi kha i tlaih cio u law zuang ve u,’ a ti hna. Cun a chim bantuk cun an tuah. Cuticun vancungmi nih bia a kam bang in lawng chung ummi minung 276 cu an zapi in him tein tikam ah an chuak dih.\nCu tikulh cu Malta an ti. Cuka mi hna cu an ṭha ngai i, lawng chung in a chuakmi vialte kha an zohkhenh hna. Nikhua a ṭhat deuh in Paul cu lawng dang ah an chuan i Rom ah an kalpi.\nLamkaltu 27:1-44; 28:1-14.\nPaul aa citmi lawng cu Grik tikulh pawng a phak tikah zeidah a cang?\nPaul nih lawng cung i a ummi hna kha zeidah a chimh hna?\nZeitindah lawng cu a pelpawi tete in a kuai dih?\nAn haotu ralbawipa nih zei tuah awk dah lamhruainak a pek hna i minung pa zeizat dah tikam ah an luat?\nAn phanhnak cu zei tikulh dah a si i nikhua a ṭhat deuh tikah Paul nih zeidah a ton?\nLamkaltu 27:1-44 rel.\nRom lei ah ti cungin Paul a khual tlawnnak kong kan relmi nih Baibal bia a hmaannak kha zeitindah a kan zumhter deuh? (Lam. 27:16-19, 27-32; Luka 1:3; 2 Tim. 3:16, 17)\nLamkaltu 28:1-14 rel.\nKhrihfa a si lomi Malta ah a um mi hna cu lamkaltu Paul le lawng rawkmi chung i a hawile cungah ‘an ṭhat ngaingai’ ahcun Khrihfa hna nih zei langhter duhnak dah kan ngeih lai i zeiti lam indah a hlei in kan langhter lai? (Lam. 28:1, 2; Heb. 13:1, 2; 1 Pit. 4:9)


Hlasak Thiam Ruatdiki Cu ICU Ah Chiah Asi Cang, Nu Le Pa Unau Hna Nan Thlacam Piaknak A Herh Hringhran – Chuncha News\nHlasak thiam kan unau nu Ruatdiki cu A thluak ah khuasik a luh ruangah a tu hi Synod Hospital ah a um lio a si i, a dirhmun a that lei a panh lo caah ICU ah an chiah tiah thawng theih a si. Siizung ah a umnak caan a sau pah cang caah thinlung a nuam lo cio lo, zumtu hna nan thlacam long hi kan I hngakchan ko tiah kan hnu te ah an chung lei in thlacam an rak cah bal cang.\nNihin tiang thlacamnak a rak kal mi vialte nan cungah lunglawmhnak tampi kan ngei. Hmun dang kaa dang in thlacamnak a kan bawm mi vialte cung zongah lawmhnak chim cawk lo kan ngei. Atu zong hi damnak tuan a hmuh nak hnga thlacamnak na kan bawmh cio thannnak ding caah kan I cah duh hna tiah One In Christ nih Instagram lei ah mipi thlacam an cahnak hi an langter.\nKanmah le si khawh tawk cio in thlacamnak in siseh, a herhmi zong in na kan tanpi cio nak hnga group member vialte kan I sawm ko hna. Ruatdiki hi a rauhhlan ah Bawipa nih dam tuannak pe hram sehlaw Bawipa caah a aw thatnak le amah ram kauhnak caah a hlasak thiamnak zong hi kan hmang piak hram than ko seh.


Salai Lungthli Tum Cu Ralrin Peknak Ca An Kuat Cang – Chin 11 News\nSalai Lungthli Tum Cu Ralrin Peknak Ca An Kuat Cang\nSalai Lungthli tum hi tulio ah cun CNLD le NLD kong ah fak ngai in bia a chim lengmang mi, a hman mi le ahmuh ning fiang tein a chim ve lengmang mi a si. CNLD kong hi tampi a tial mi zong kan hmuh lengmang cio. Cu ruang ah Salai Lungthli Tum cu Salai Van Bawi Lian nih a tanglei bantuk in ralrin nak ca a kuat.\n“CNLD candidate Salai Van Bawi Lian nih ‘ka nau, na catial hi i ralring, taza cuai khawh na si hi’ tiah inbox in a nemnak in ralrin a vun ka pek.\n‘Ok, free speech ka dirpi ai timi nih taza cu ka cuai ko u. Kan zoh sawhsawh ve hna lai lo, ramdang um nuva nih CNLD phaisa ting 10 bawmhnak an pek i CNLD seal he Facebook page tiang nan tar kha tet-te ah ka ngei ko hi, Election Commission(UEC) ah report kan tuah hna ahcun nan party a thi colh lai khi, nan party a thih ahcun nang zong MP nai cuh kho lai lo kha, khi tiang tuah cu ka duh ve lem lo nain’ tiah ka leh ve” tiin Salai Lungthli Tum nih cun a rak tial hi a si.\nHi kong he pehtlai in Salai Lungthli Tum nih CNLD pawl cu Election Commission(UEC) ah report kan tuah hna ah cun nan party zong a thi cawlh lai tiah a hrocer ve. Hi bantuk in party pakhat a si ve hrocer hi cu a luan deuh ngai tiah soisel tu zong an tam ngai ve.


Khua ka ruah lengmang mi cu mipi nih rian kan tuan piak tiah vote pek mi MP pawl nih vote petu an mipi pawl – Hakha Cherry\nThutden sang aa cuh lomi hna tu nih mipi caah heh tiah ral lak ah ralkap kan doh, inn lak ah hlawhfa chom in aa cawm mi tu nih ram caah ralkap doh in lam kan zawh, sifak mi ko hi ram caah athawh zaang mi le aral tha deuh mi kan si nain acovo atlawm bik le harnak tong bik zong sifak mi hi kan si.\nAzei si zong ah mipi nih ralkap kan tei tik ah thil thar achuak te ko lai tiah ka zumh ko.\nHaithlan in Hakha peng Nabual khua ah Ralkap minung 20 leng an ke in an kal.Nihin zing suimilam 10 hrawng ah Haithlan in Ralkap pawl cu an ke in an kal i chun suimilam 12 tluk ah Nabual khua an phan.\n“Ralkap pawl hi minung 20 in 30 kar cu an si lai, a pikpak tete le hmun dangdang in khua chung ah hin an rak lut. Hi ralkap an hruaitu hi Major (Kalay lei in aa rak i thial mi) a si i ‘Mipi hnahnawhnak kan in pe hna lai lo, khua le ram kan zoh ta i a si’ a ti i khua chuang ah suimilam 1 hrawng an um hnu ah lungphor motor in Hniarlawm khua lei ah an kai” tiah khuami pakhat sin in kan theih.


Kan Unau Mizo Cozah Nih A Tu Lio Zawt Nak Rai Ruangah Chinmi Harsat Nak A Tongmi Bawmhnak Pek Ning Ding A Tawlrel Ning — Chin Miphun Tlangau\nKan theih dih cio bantuk in a tu lio Covid-19 zawt nak rai ruangah India ram chungah Chin mi zei maw zat hna cu harsatnak tampi an tong cuahmah.India ram chung hmun dangdang um mi Chin miphun hna caah MPCC President Pu Lal Thanhawla nih cun India ram chung hmun dangdang ah khuasa mi Mizo hna le Chin miphun hna caah bawmhnak pe dingin Mizoram Chief Minister sin ah nawlpatnak a rak tuah.\nMPCC President Pu Lal Thanhawla nih bawmhnak pek dingin nawlpatnak a tuah ningah cun,”India ram chung hmun dangdang ah Mizo tam pi an um,cu pin ah India ram chungah kan Unau Chin miphun hna zong tampi an um.a tu zawt nak rai Covid-19 ruangah a lak kip in harsat nak an tong caah a ran nak in Mizoram cozah nih bawmhchanh nak pek ding le dirkamh dingin tawltel zawk zawk ding an si”tiah a chim.\nCun,Mizoram mi hna le Miphun dang hna hi neih niam tein kan cawlcangh khawh nak hnga.Mizo kan mual a pholo nak ding a ran nak in kan tawlrel awk a si tiah a chim.cu pin ah a tu India ram dirhmun zoh ah cun India ram cu Lockdown or Curfew chung hi aa peh cuahmah kho mi dirhmun a si caah India ram hmun dangdang um mi hna Mizo hna le Chin kan Unau hna hi a ran nak in dirkamh le bawmhchanh nak tuah hi riang rang thil cu a si tiah a chim.\nHi tibantuk in MPCC President Pu Lal Thanhawla nih nawlpatnak “Cahmai”a t’ial mi cu a mah ai-awh in MPCC Media Deptt. Chairman Lallianchhunga le MPYCC President Dr. Lalmalsawma hna nih an va thehluh cang pin ah MPYCC President Dr. Lalmalsawma hna nih cun CM Relief Fund caah ti in Rs. 20,000 bak a pek cawlh tiah theih a si.\nLahnak: Vanneihthanga Vanchhawng ( MWN)


North Korea: Kan ram chungah Covid-19 zawtnak a ngei mi pakhat te hmanh kan um lo - Khuaruah Har News\nKan vawleicung pumpi ah covid-19 zawtnak a ngei mi 1million renglo an phan cang tiah theih a si. Covid-19 zawtnak a ngeitu ram hna cu World Health Organization nih an langhter ning ahcun ram 200 nak tam deuh ah mah zawtnak hi a phan cang tiah an langhter.\nMah tluk in zawtnaka kar ko nain North Korea nihcun anram chung ah coronavirus a angeimi pakhat te hmanh kan um lo tiah vawleipi theih in an chimphuan. Aluancia mi can tlawmpal lio ah khan North Korea ram hruaitu pakhat cu China ram akal nak in coronavirus arak ngeih caah Pum Kim niha kuttang raalkap pawl cu meithal in thilak arak kahter cang ti cu theih dih cio a si.\nNorth Korea nih an chim ning le anlanghter ning ahcun coronavirus arak I thawkka te ah khan China he anramri vialte cu phihkharnak an rak tuah dih leng ah zawtnak an ngei sual ngha maw tiah anruahmi minung hna cu hmundang teah an chiah cawlh hna. Mah caah cun tuchunni tiang anram chung ah coronavirus a ngei mi anum lo nak a si tiah an chim khawhnak a si.\nMah bantuk konglam cu North Korea ram ah Health department lei nawl ngeitu lianngan Park Myong Su nihcun mah bantuk thawngpang cu theih a si. North Korea nih hiti hin chim ko hmanh sehlaw hlathlaitu lei nihcun an zum kho hrimhrim lo. Mah lawng hmanh silo in president nihcun North Korea ram coronavirus a umlo tihmi cu a zumh khawh bak lo caah bomh an herh ko ahcun kan bomh hna lai tiah a chim ko nain Kim Joung-un nih a duh lo.\nPresdient Trump nih kan bomh lai tiah a timi aiduhter lo nain North Korea nih Russia sin ah coronavirus runven ding ah a herhmi thilri tlamtling 1500 bomh a hal thiam. North Korea ah coronavirus aum lo tihmi cu UN lei zong nih an zum khawh lo caah a runvennak ding thilri le face mask hna cu bomh an timh thiam hna tiah theih a si. Cu bantuk bomhnak pek antimhmi cu North Korea nih cohlannak pakhat hmanh an tuah duh lo.\nHOME Ngandamnak Kong Ram Leng Thawngpang\nKan tihmi nak in kan zumhnak ngan deuh a herh lio caan a si\nGoog News: Aug 1 In December 31 Tiang Mei Man Unit (150) Nak Tlawm Na Hman Ahcun Man Cawi Na Hau Lai Lo\nJanuary 6 Ah Khin US Congress Nih Joe Biden Cu President Sinak Formally Validates Tuah Timh A Si\nMyan Gyi Ngu ralzam dawrnak hmun in nungak tlangval hna cung thilcangmi cu ngaihchia tak tak khi asi\nKalay Myo Ah Bike Accident A Chuak I Pakhat Cu A Hmun Ah A Nunnak A Liam Colh\nA Hrin Mi Faphir Pathum Cu An Pathum Ning Tein Covid-19 Positive An Si\nUS Senate, Trump Le Biden Kong Tawi: Luther Tin Hre


CNLD Independent Candidate Kong Fianternak\nHakha peng ah pumpak (Independent) in aa cuh ding mi Candidate micheu nih Chin National League for Democracy (CNLD) he aa fonh mi le CNLD he a ṭangṭi bantuk in an chim mi, biachokvak tete a um tiah kan theih. Biak dik le bia hmaan a si sual ahcun thimfung ngeitu mizapi caah laklawhnak tete le lungawṭawmnak tete a um kho mi a si caah atu bantuk in fianternak kan hun tuah.\nHakha peng in aa cuh ding mi Pumpak Candidate (Independent) lakah Pu Ngun Maung dah ti lo cu, CNLD aiawh in a dir mi le CNLD he aa fonh mi an um lo. Hi kong ah thimfung ngeitu mizapi nih nan rak hngalthiam cio naklai kan i nawl hna. Pu Ngun Maung i a hmelchunh (Logo) cu Chokhlei kung cung i Vokok pakhat aa fu mi a si lai.\nCucaah CNLD Hakha Peng in MP aa cuh mi ah Pyithu Hluttaw in Candidate Pu Ngun Maung lawng CNLD aiawh in MP aa cuh ding ah kan dirpi mi le CNLD he aa fonh mi a si.\nParty dang in MP aa cuh mi le Pumpak (Independent) in aa cuh mi hna nih CNLD min hman lo ding le CNLD min ningcang loin a hmang i Party min a chiattertu cu Thimnak Upadi le Zulhphung ning in hma kan in lak hna lai tiah thawng kan in thanh hna.\n2020 October (Tho) 8


2020 Kan ram thimnak i CNLD a sunghnak a ruang ka Hmuhning – Hakha Cherry\nTutan thimnak ah Chin ram in Kawl party nga pahnih le Chin party nga 1 le hrinphun aiawh party 3,4 tiah i cuh asi i cu lak ahcun NLD nih 97% teinak a hmuh. Hi thimnak ah ngeihchia chawva le fthiamnak thazang umek chuah in kan miphun le ram caah tiah pum aa pe i Palai aa cuhmi nan zapi cungah upatnak kan pek hna.\nThimnak ah teinak a hmutu hna nan dihlak kan lawmhpi hna i kum 5 chung miphun le ram ca nan tuanding rian le nan saduhthah cu Pathian nih in tlinter piak ko hnaseh. Thimnak ah teinak a hmu rihlo mi hna zong nih hmailei teinak a hmu khoding nan si nakhnga fakdeuh in nan i zuamthannak cung Pathian nih nan saduhthah tlinter hram koseh.Tutan thimnak ah CNLD nih kan sunghnak a ruang ka zoh lengmang tikah point out ka tuahmi tlawmpal ka facebook ka hawi le ka hun in hrawmh hna.\nTutan thimnak ah field cultu (abik in khuate lei) upa nih hmin lakin CNLD policy nan fah kholo. Aruang cu tutan NLD a tanh mihna khi kum 35 cunglei minung deuh ansi tikah khi hna nih NLD an hngalhbik micu ASSK amin le apa AS kong tuata,2008 Phunghram an remh lai.Ralkap a dotu ansi.tibantuk asi tikah NLD nih khakha cantha lak in teinak caah an hman.\nTutan thimnak ah CNLD policy kha khuate mipi sinah tlenglak in nan chimh kho hnalo. Bianaah CNLD cu NLD dotu le khamtu ah ruah asi tikah “NLD khi kan do lah, cozah sernak ah i bawmh ding in kanduh, kan mah tinco ding palai te cu kanmah nih lak in tanti ah kan miphun le ram caah a him biklai, kan chungkhar nawlngeitu silo in kan chungkhar caah hawikawmtha asi kanduh” tbk.\nTutan thimnak ah CNLD kan upa le nih khuate lei vote le zeizat dah kan hmuh khawh lai timi tuakdamhnak ah nan chambau. Bianaah Hnaring , Tlangpi, Surkhua tbk.voters zeizat dah ansi i zeizat kan hmuh dah a herh i a kan vote tuding hi zeitlukdah ansi i a kan support tuhna mino pawl hi vote a pe khomi ansi maw silo tbk.\nCNF(A silo in) he miphun rian tuanti ding in nan saduhthah vialte hmin lakin nan tuah khawhlo caah CNF nih CNLD a dirpi ning a maw i mipi nih CNLD cungah zumhngamhnak a tlawm. Biana ah a khua politics meen le a tlang politics menmen ah a holh duh lomi CNF pawl kha fianghlang in an lungput mipi nih hngal hna seh law, CNF ansi ah CNLD ana siah miphun rian aa biatak mi nan sinak kha langseh tbk.\nCucahcun tutan CNLD kan sungh hi NLD nih veilo in an kan chehkanh timi le mipi nih an fianglo, upa san kan tlaihlo caah thlen kan herh timi tiang long silo in kanmah ah zeidah kan chambau tikha tuakthan in leaders reform nak cun planning and strategies thlen atha deuhlai tiah karuah.


Robert San Aung Nih Chit Thu Wai Le An Pa Nih "V" Kongah Ting 800 Hlawknak An Hmuh Tiah A Chimmi Chalh Ding In Lynn Lynn Nih A Kal Hnawh - Mizo Journal\nRobert San Aung Nih Chit Thu Wai Le An Pa Nih “V” Kongah Ting 800 Hlawknak An Hmuh Tiah A Chimmi Chalh Ding In Lynn Lynn Nih A Kal Hnawh\nPosted By: Ma Remi May 21, 2020\nTu tan Min Ya Zar le an sinum nute kong ah sinum nute lei in a dirmi sihni Robert San Aung nih a luancia thla chungah Victoria te kong ah Chit Thu Wai le an pa nih ting 800 hrawng hlawknak an hmuh tiah a rak chim mi audio file cu online cungah a rak chuak.\nHi kong ah Chit Thu Wai i a pasal Lynn Lynn nihcun a si kho lo tuk mi bia asi. Ka caah a hman lo ti ning law a fawi tukmi asi. Kan nih chung nih kan si kawh chung in minung thazang le chawva in kan rak bawmh.\nMah audio file a rak chuah in tha tein ka ngaih cang i file zong ka rak (saved) cang. Ram pumpi ning in zawtnak kong ah buai asi lio ah hi bantuk bia an rak chuah pi hi zei dirhmun tiang dah phak pi an duh. An hmui tinh hi keimah lei a hoih mi alo ko.\nA tu i audio file kong he pehtlai in kei cu ca in tial len ka huam phun asi lo. A herh ahcun hmai tonh in i shin ding asi ko tiah Lynn Lynn nihcun a rak ti. A tu ahcun sihni Robert San Aung ton ding ah Lynn Lynn nih a inn tiang a rak rat hnawh.\nBe the first to comment on "Robert San Aung Nih Chit Thu Wai Le An Pa Nih “V” Kongah Ting 800 Hlawknak An Hmuh Tiah A Chimmi Chalh Ding In Lynn Lynn Nih A Kal Hnawh"


Zinan Man A Den Tuk Ruangah An Buai, President Trump Nih President A Rak Si Hlan In A Chim Mi Zong A Tuah Taktak Ve – Chin 11 News\nZinan Man A Den Tuk Ruangah An Buai, President Trump Nih President A Rak Si Hlan In A Chim Mi Zong A Tuah Taktak Ve\nTulio hi vawleicung ah nizan hrim a man aden bik lio caan a si. Mah bantuk caan hi kan phan lai tiah hohmanh nih rak ruah chung khawhmi a si lo, asinain a hung cang taktak mi a si. Zinan cawtu an zor tuk caah atu bantuk thil a chuahnak a si,\nPresident Donald Trump nih President a cuh lio election campaign lio tein zinan kongah middle east i Arab ram pawl kan i rinh tukmi nih middle east ram pawl cungah zeihmanh nawl kan ngeih kho hna lo pin ah an duhduh in an kan rengh tawn. Cucaah US ramchung ah zinan hrim tampi kan chuah lai i, US ah zinan khur cawhnak le zinan thianhnak in pawcawmnak rian tampi kan ser lai, middle east ram pawl zong a herh caan ah kan rengh khawh ve hna lai tiah a rak chim. A chim bantuk tein a tuah taktak. Vawleicung ah zinan hrim tam bik a chuahtu ram cu US a si cang. Cucaah US nih ramdang ah zinan cawk hau ti loin US ta lawngte hman a si caah midle east ah zinan aa pong.\nOPEC timi zinan chuahtu ramkomh, Organization of the Petroleum Exporting Countries hna nih zinan chuahmi tumter le zinan man rikhiah khawhmi an ngeih lo caah Saudi Arabia le Russia nih an chuah tawnmi nak tam in zinan a chuah chap. Zinan hrim a tam tuk caah zinan man cu zingzan in a hung tla. Cu lio caan ah Coronavirus nih vawlei pumpi cu a hun den chap tik ah vanlawng vialte, tilawng vialte le motor le kan hmanmi vialte an dir dih tik ah zinan a cawltu an zor tuk cang.\nHlan ahcun nikhat ah zinan hi tangki 100 million lengmang an cawk hna. Asinain atu ahcun a cawttu an zor tuk cang, nikhat ah 30 million lawng a man cang. Hlan i zinan hrim tangki pakhat i, US$ 60 in an zuar tawnmi kha atu cu negative US$ 37.3 a phan. Chim duhmi cu zinan ngeitu nih a cawtu kha $37.3 in an pek chin hna. Zeiruangah ti ahcun zinan an rak i khonmi vialte a man ti lo tik ah zinan chiahnak vialte a khat dih. A hlei in zinan chiahnak an rak i ngeih lo tik ah harnak an tong mah ruangah zinan ngeitu hna nih a cawtu pawl cu phaisa an pek chin hna.\nZinan hrim khur ah zinan hrim a phurhtu tilawng tampi zong an zinan phurhmi a thlak khawh lo caah California thlanglei rili kam ah an dir thup i, an tlar lulh ko. Zinan cu duh poah in hlonh le thlet awk a that lo caah zinan chuahtu pawl an buai taktak. President Trump zong nih press conferenec ah zinan chuahtu hna caah zinan chiahnak kan bawmh na a hau tiah a chim bal.


Trump tanh:Laimi nih Trump nan tanh ruang ah’Thil tha lo tampi nan chuah pi cang. – Lai Lungrawn Post\nPu Trump ttanhtu upa le hruaitu (pastor, evangelist, le vawlei lei hruaitu) pawl nih Trump vote pek ding le ttanh ding in Laimi zapi zaran nan forh hna i mah pawl nih cun hehtiah a hman lo ning in atutiang Trump kong cu an ttial peng rih ko, an lih le an hrokhrawl in. Biden ttanhtu pawl khawmenh ttha lo le zoh dawh lo ngai in Facebook ah a phun2 in an kan ti. Asinan hruaitu pawl cu dai tein nan um cang, nan si ti hna lo/nan mawhchiat ti hna lo. Mah thil vialte an tuahmi nih khin Lai miphun le Lairam caah tthat lonak tampi a chuahpi te lai hmailei ah.\nLai miphun caah Pathian thluachuah a khamtu an si ti khawh si. Curuang ah, Trump ttanhtu upa te sinah biacah kan duhmi hna cu Trump ttanhtu zapi zaran zeithei lo pawl sinah ca chuah uh law, Trump kongah thawngpang hman lo ttial ti lo ding in le Biden ttanhtu pawl cungah biafak le holh dawh loin khawmenh pek ti lo ding in, le zohdawh loin a phunphun tuah ti lo ding pawl in hei ti hna uh law a ttha tuk lai ka ti.\nMah thil ttha lo an tuahmi vialte nih khin anmah ca le Laimi caah thil ttha lo tampi a chuahpi te lai ti ka phang. Hruaitu pawl nan rian bak a si. Aruang cu nanmah upa pawl nih fawh hehtiah nan forh hna cu Trump vote pek ding in. Thil ttha lo a phunphun an tuahmi vialte le thawngpang hman lo ttial an hmang pengmi pawl cu hei ngolter cang hna uh/hei thlauh cang hna uh tiah kan nawl hna. Ningzak thil fawh an tuah rih lengmang ko hna khi. Pathian thluachuah a phurtu ding thil lawng tuah cang hna uh sih.\nThawngpang dang relchap:Atu kan nikhua hi caan chia a si caah, caan ṭha nan hmuhmi paohpaoh kha ṭha tein hman i zuam u. (Efesa 5:16)” tiah Paul nih a rak chim mi hi nihin kan vawlei dirhmun zoh tik ah cun “caan chia” ti lawng hmanh si lo in “caan chiah taktak ah kan um” ti ding a si. A ruang tampi lak ah pakhat te ka hun langhter lai.Van Tum


Good News- KIA nih kawl ralkap motor 3 ceilak in an kah piak than. KIA lei a thi mi cazing – Thechinlungnews\nGood News- KIA nih kawl ralkap motor 3 ceilak in an kah piak than. KIA lei a thi mi cazing\nRal a tho tak tak cang, KIA pasal pawl nih Alaw Bum Liza ah ralkap camp cu an lak piak hna ti kan tial cang kha. Mah Alaw Bum Liza camp hi kawl ralkap caah le KIA caah hmun hma rem tuk mi, a biapi tuk mi a si,\nma hmun hi ramding in ei le ding phorhnak lam a si caah a biapi tuk mi a si. Nihin i kahnak update thar ah cun Kawl ralkap nih mah Alaw Bum Liza camp lak than ding in vanlawng hmangin KIA ralkap an va tuk than hna.\nMah Alaw Bum Liza hi kawl ralkap nih sungh an duh bak lo ti a lang cang. Nihin April 12 Kachin ram raltuknak update thar nih a langter ning ahcun, Zing lei suimi 7 thawk in Kawl ralkap le KIA hna cu Law Bum Liza ah an nih kah cang i,\nmah hmun Alaw Bum Liza hi kawl ralkap nih jet fighter pakhat hmangin KIA pawl an bomh hna tiah thei a si. Zahan zankhuadei in an i kah,\nKIA nih sungh an duh bak lo mi a si, heh tiah an kah than hna i, Kawl ralkap motor 3 cu ceilak in an kah piak than hna i, a thih mi cazing thei khawh a si rih lo. KIA lei zong a thih mi an tam ngai cang\nNihin ah an dirhmun langter a si rih lo, March 25 thawk in April 11 tiang KIA le kawl ralkap i tuk ruangah KIA lei a thi mi cazing an langter mi ah, KIA ralkap lei minung 250 an tih ve cang. Mah hi, March 25 in April 11 tian a thi mi cazing an langter mi cu a si. Credit-RTK\nBe the first to comment on "Good News- KIA nih kawl ralkap motor 3 ceilak in an kah piak than. KIA lei a thi mi cazing"


Khah! Min Aung Hlaing A Lungdong Cang Hih. A Duh Lo Bik Mi A Chim Ruangmang Cang – Lai Lungrawn Post\nMin Aung Hlaing: Kah ngolnak kan tuah hmasa lo ahcun hin cun zei rian hmanh kan tuan kho lai lo. Myanmar ralhrang hruaitu Min Aung Hlaing cu tu lio hi Tlangcung hriamtlai phu 10 pawl he ton biaruahnak a tuah cuahmah. Phu 3 he an tuah kho cang. A dang phu 7 an tang rih. Phu khat tete in biaruahnak an tuah hna.\nA donghnak ah Min Aung Hlaing nih a chim bikmi cu Kah ngolhnak kan tuah lo ahcun zei rian hmanh kan tuan kho ti lai lo. Kah ngolnak kan tuah hnu lawng ah rampi sersiamnak le thanchonak hi kan tuah khawh lai tiah a chim bik mi a si.\nRalhrang Min Aung Hlaing nihcun kan i kap ti lai lo ti an duh. I kah ti loin Kawlram hi an mah nih zalong emem in uk khawh an duh mi a si. An mah zong a thimi le hliamtuar an tam ve. I kah tuk buin rian an tuan kho ve lo. I kah lo bak kha an duh mi a si.\nRalhrang nihhin i kah lo bak kha an duh mi a si. Kah ngolnak tuah hmasa hnu ah a herh mi dang kha ceih ding an ti tawn. Sinain ralhrang nihcun kah nolhnak tiang lawng hi an duh mi a si tawn caah sau a kal kho lo. NCA zong kum tampi an kal pi. I kah lonak tiang lawng an kalpi khawh. A zei dang thil cu ralhrang nih an duh ti lo caah an kalpi kho ti lo. Cuticun ralhrang pawl hi an lungput a si peng cang.\nA tu ah Min Aung Hlaing he ai tongmi Tlangcung hriamtlai phu 10 pawl hi ralhrang nih uknak a lak hnu ah ai kap bak lomi an si hna. Ai kap bak lomi he remdaihnak tuah le biaruah cu zeihmanh santlaihnak a ngei lo. Ralhrang he nitafin ai kapmi KIA, CNA, KNDP, KNU le PDF vialte he remdaihnak tuah lo cu tulio Kawlram buainak ah zeidan a tlai lo. Tulio Kawlram ah kahnak a umnak tham cu Kachin, Chin, Kayah, Karen, Sagaing ramthen le Magwe ramthen hi an si. Mah hi hriamtlai pawl he daihnak a tuah lo ahcun Min Aung Hlaing caah ram chung buainak hi a mah bon si ko lai.


ZOH CHUN THLAK TAKTAK ASIMI SANGAU YLA, INN BAK AN SAK PIAK KO – The Chinlung Post\nZOH CHUN THLAK TAKTAK ASIMI SANGAU YLA, INN BAK AN SAK PIAK KO\nSangau-IV (Dinthar) YLA Nih Pi Sawm Pek Inn An Sak Piak:Sangau-IV (Dinthar) YLA nih cun nuhmei Pi Sawmpek cu inn an sak piak. Pi Sawmpek hi va ngei ti loin a fanu pakhat he lawng khua an sa. Inn le lo ngei loin an chungkhar cingla to in khua an sak tikah Sangau-IV khuatlang nih an zaangfak hna i, VC(Village Council), YLA(Young Lai Association), LWA(Lai Women Association) le LUP(Lai Upa Pawl) nih NREGA nikhat tha pe cio ding in an hna tla.\nSangau-IV khuatlang nih NREGA nikhat tha an pek leng ah mi tlawmngai tampi nih tangka le thilri in an hung bawmh cio fawn. A herhmi vialte ah YLA nih ttuanvo an lak i, Date 11 January 2021 ah khan YLA nih Pi Sawmpek Inn sak tlangrian an auh. Nikhatnak ah sak dih khawh a si lo ca ah, a thaizing le kiptuh (ni thum chung) tiang tlangrian in an sak piak rih. A leng lei cu an liim cang, nain innchung, tappi le khawlhnak(Bathroom) a tang rih.\nHi zong hi a tuan lei ah dih piak zokzok an timh, tiah kan theih.Pi Sawmpek Inn hmun hi Pu C. Lallungmuan Ex (Executive Member) MDC nih a pek.Pi Sawmpek Inn hi nithum chung, YLA members le mi tlawmngai hna nih mah rian kaltak in an i pumpek ruang ah le tangka/thilri in a pe mi le, Sangau-IV mipi nunsiannak ruang hna ah hi bantuk inn thapi hi an sak piak khawhnak a si, tiah Sangau-IV sang mi nih cun an chim.𝑴𝒊 𝒕𝒂𝒎𝒑𝒊 𝒏𝒊𝒉 𝒌𝒂𝒏 𝒑𝒐𝒔𝒕 𝒉𝒊 𝒂𝒏 𝒉𝒎𝒖𝒉 𝒗𝒆 𝒏𝒂 𝒔𝒊𝒂𝒉𝒆𝒓𝒉 𝒂𝒉𝒄𝒖𝒏 𝑺𝒉𝒂𝒓𝒆 𝒊𝒏 𝒉𝒖𝒏𝒈 𝒌𝒂𝒏 𝒃𝒂𝒘𝒎 𝒗𝒆. Credit: Phongpi\nUS Thawngpang: US President Donald Trump nih video hmangin biachimnak a tuah ve cang. Mah bia Donald Trump nih a chimmi hi US House nih impeach an tuah hnu ah a chimmi asi. Donald Trump nih fiangte in a chimmi cu hi kong hi fiangte in chim ka duh. Aliamcia zarh ah thaazaang chuahnak kan hmuh mi le kan theihmi kha apoi taktak mi thil asi ko. Nanmah bantuk in kei zong ka khuaruah ahar. Hi bantuk Politic thil ah Politic violence cu ka cohlang bal lai lo tiah a chim pin ah phung le lam atthatuk mi tangah zarh khawh a ralaimi January ni 20 ah Joe Biden US President luhnak or laknak cu kalpi asi khawhnak dingah Federal cozah hriamnam siseh adang thil hna cu timh tuah dingin US President Donald Trump nih tutan kong he pehtlaiin thanhnak a tuah.\nThanhnak tuah cang bangin Donald Trump cu House biachahnak cu rianrang in Senate ah kalpi dingin Democrats hna nih an timh. Asinain Trump impeachment kongkau cu January ni 19 hlan ahcun ceihkhan asi lai lo tiah Senate Majority Leader Mitch McConnell nih a chim. January ni 20 thok cun Democrats hna nih White House siseh House le Senate hna cu an kut tangah an chiah cang hna lai. Joe Biden luhnak cu thatein kalpi asi lai, atu hi Ni 7 te lawng aa duh ko cang tiah a chim. Republican senator pahnih hna nih cun Trump hi arian aa din colh ding asi tiah nawlnak an tuah ve. Senate ah vote thlaknak an tuah lai dingmi zongh Republican senator minung pali hna nih cun Trump ralchanh in vote thlak an timh ti asi.\nAsinain Republican minung tampi hna nih January ni 20 tiang cu Trump hi thatein um ko seh an ti ve.Tutan ah House nih biachahnak an tuah mi hi Senate ah thenthum ah thenhnih nih Trump apalh ko an ti i, sualphawt asi ko ahcun zeitindah Trump hi an tuah te lai timi theih asi lo. Biachahnak tuah aharsa ngai dingmi asi tiah an chim. Nain Simpel majority 51-49 bantukin Trump cu aralai dingmi caan ah cawlcang kho ti lo dingin an tuah khawh ti asi. Hi nih alanghter mi cu Democrats hna nih Trump cu aralaimi thimnak ah ai tel ding an phang ti asi.\nUS President caah Joe Biden luhnak ni le caan ah hin Trump cu tel ai tim lo. Vice president Mike Pence le George W.Bush cun Bill Clinton le Barack Obama hna cu tel an i tim tiah an langhter. Hi lak ah Democrat president tthing asimi le President chungah kum upa bik asimi Jimmy Carter tu cu a kumkhua a upat deuh caah aitel kho lai lo ti asi. Tulio US sining cu khuaruahhar lei asi ko cang hih.\nBiden President Tlin Lawmh Nak Ah Tuah An Timh Dan Cu Ropui Ko


Miphun zuartu:UNHCR card ngah duh ruang ah kawl ralkap kan hei puh mi hna khi cu a va si tak lo hmanh ah kan theih banh khawh lo mi rili raal lei ah cun a rak dik tuk kho ko – Hakha Cherry\nMiphun zuartu:UNHCR card ngah duh ruang ah kawl ralkap kan hei puh mi hna khi cu a va si tak lo hmanh ah kan theih banh khawh lo mi rili raal lei ah cun a rak dik tuk kho ko\nMiphun zuartu:UNHCR card ngah duh ruang ah kawl ralkap kan hei puh mi hna khi cu a va si tak lo hmanh ah kan theih banh khawh lo mi rili raal lei ah cun a rak dik tuk kho ko. Direct in kan mah ca kan ichim thiam lo hmanh ah indirect in le an tuahsernak hlun in va puh khi a si ko caah lihthiang a si i do a tla mi zong a si fawn. An sual ve hrimhrim i a caan cun icei hna seh ti awk tiang khin an um tawn ve cuh. Miphun le ram vawlei kan nun sining tiang hrokhrol in pakhat hmanh kan chim bal hna lo raalkap kong leng cun.\nA tang bantuk hi mah thatnak le thutdan tha thutnak ding caah indirect in miphun le ram sining vialte nonchek lak ah thlak a si tin ka ruah. ဘယ်သူသေသေ ငတေမာရင်ပြီးရော ti phun he aa lo ko. Khah a bia in hnuhmai kan lehthal lai mu.1. CNF/A ruang ah ca cawn khawh a si lo, hna an kan hnawh tuk a ti.Kum (13) a si lio ta a chim mi a si i ruat chun ko u, kum (13) cu an tlai bal hna maw? Nan thei bal cio dik maw?\n2. Dr an um lo, sii zong a um lo. Laitlang siibawi minthang bik cu anmah tlang ah dahkaw a um ko cu. Khuate lei cu sii lei cu a cham deuh ko nain cu tluk cu a zualhma lai lo. Amah tah zeitin a chuah? A nu nih bawmh loin maw a hrin hnga?\n3. Lam a pem lo, ti a luang lo i mei zong kan ngah lo.Ti tiangtiang cu khuate lei cun an harsa bal cio hna maw?A si lo ah special in zei khuate dah an tuah piak bal cio hna? Lam le mei cu ”aw” tin ti piak khawh a si ko.\n4. Minung pakhat hmanh nih ca kan rel thiam lo i kan tial thiam fawn hna lo. A thiam cia mi pawl zong noncek neh dih a si ko. Amah kum (13) a si tiang a ho nih dah ca a chimh kun?\n5. Caa aa zuam tuk caah tin nan perh piak i a taw nan zat : amah zong a hnar a ngan chinchin ve ko.Caa aa zuam mi a si cun India university kha zat kha kal hau loin a ”mark” nih a tlinh colh lai si.\n6.Sii in a bawmh hna ruang ah miphun dawtu nan ti men lai.Malay khin NGO (non profit organization) le Dr te an ifonh hna i sii cu free in khoika kip ah an phakter i an izohter ve lengmang ko.NGO le Siibawi te an rian pei a si cu tin kan theih ah a tha.\n7. Vanleng tual ka tuah dih lai a ti.Amah umnak zawnte hmanh tutiang a lim rih lo, vanleng va tam tuk ko hmanh sehlaw aa cittu an um tung lo cun .Cun Laimi cu semsi kan khak (zaangram) tuk tawn i aa tungmer kho thai lai lo a fiang ko.\n8.Tu naite chizawh chuakka te bang a mit aa au khawhka fang te lawng a si rih mi cu ramkhel lei ah a kan thlahtu ”Adam” bang thinlung thlarau ramkhel mit in a si mi kanpa le kannu le a zuam cawh ngam ve hna.Bia an hal nak hna khan ka zoh zuam lo က in a thawk lai i Z ah a va donghter lai tin ka theih cia: a rak si taktak.\n9. Arnu thil in cacawn ka pok a ti. Ar cu minung pakhat nih (30-40) cung phorh a ngah lo. Ar arkhat ah Rs. 50 in va chia ko usih, A dihlak in Rs. 1500-2000 kar te lawng a tam bik a chuak. Cu zatte tangka nih University hmun dangdang cio i a ummi pa (20) kalnak a zawh lai maw?\n10. Rangoon tiang ke in a kal.Hmeinu hmeipa fale hna hmanh tangka an rawnh hna; motor citnak le eidin man tiah 11. Chinram in Dr an um lo caah a hmasa bik Dr ka si a ti. A si maw, capo maw a chim?\n12. Chinram kulh chung in mino (300) leng training ka pek hna i ca ka cawnter hna a ti.Anmah tlanghuap hmete leng a dang ca cawn ah a au bal hna maw, a thlah bal hna maw?\n13. Baroness a rak luh lio ah Yangoon, Mandalay in Kalay to Hakha, Hakha in anmah lei kalpi loin hlingso tlangsam, tuhmawng zing hawr bingbo aa thim i India lei in a hel bak in a hel i a luh pi.\n! A ruang zeidah a si?\n14. Pathian kaa bochan, aa bochan tuk nan ti i a lu nan leiter. Pathian nung aa bochan mi nih a cung vialte hi a lih ngam hnga maw?\n15. CHRO lukheng ah aa fu.Nang tanghra na lanh-awng(passed) lo khah tin hawile nih hei ti ruang i rianrang in ”Certificate ” va cawk zawk i hei hmuhter cu a fawi tuk si.\nKha zat kha si chung sehlaw: kei cu cu bantuk minung cu kan Chin miphun i cung ”arfi” tin miphun aiawhtu ah kan chuang kho bak lo. Lih in aa thawk mi cu a donghnak zong ah lih lawngte a si ko lai. Atu lio nan uar bik mi hna : tuahsernak le pekmi a phozar lengmang mi nan biak hnik cang hna mi hi pa le Salai TT an pahnih fonh in SH pakhat nih private in a hlutmi pawl khi an tluk kho rih nemmaam lo a man a rihzan .\nAnih SH tu cu a pasal bak , a pek mi hmanh amah nih a langhter duh lo; mi nih an langhter cun ti cun kan theih khawh ve ceo a si. Naite zong Salai TT (paren) a tu tiang a hlutmi nakin tampi a hlut rih ko nain a chim fawn lo. An tuah cia mi zong ah an tluk kho hlei lai lo, quality chin cu van le lei bantuk. Cu caah ”arfi” chuan ding chuan loin ”cepa” tu arfi ah kan ichuan sual ko rua ka ti.Credit-Ceuhmun Thang\nJoe Biden caah Muihnak Trump Caah Ceunak\nLaitlang vawlei hi a rak cang ko tin proofnak


Lai Media Pawl Zong CDM lut Ve U; CDM nan luh duh lo i an riantuannak nan tial rih ko ahcun nan thawngzamh ca ka caw ti lai lo>>>>>>>>> – Onlinenungak\nLai Media Pawl Zong CDM lut Ve U; CDM nan luh duh lo i an riantuannak nan tial rih ko ahcun nan thawngzamh ca ka caw ti lai lo>>>>>>>>>\nKan ram thlennak ding ah ramdang kan bochan hna lo. Kanmah kan i bochan. Ram thlennak ah kan tuahmi cu CDM a si. CDM cu zung kai lo lawng a si lo, nawlngeitu nih fialmi paoh tuah lo, an riantuanmi ah i tel lo, an thawng zamhpiak lo, ngunkhawi pek lo….hna an i tel. Cucaah CDM cu cozah riantuantu lawng si loin zapi nih tuah khawhmi a si.\nNithaizing The Hakha Post nih Laitlang council riantuannak hmun 2 ah a tial – CND tuahnak kong le council ah minung 1 a tlin rih lonak. Chairman pa bia hna a tial – interiew (bia halnak) an tuah i a si lai cu.\nHakha um media hna hi CDM an lut lo dara maw ka ti. Lai media pawl zong CDM lut ve u. Uktu hna riantuannak le an cawlcanghnak langhter ti hlah u. An thawng zamhpiak hna hlah u. An riantuannak le an cawlcanghnak cu anmah media in langhter ko hna seh. Anmah tein i zamh ko hna seh. Bia zong hal hna hla u.\nCDM nan luh duh lo i an riantuannak nan tial rih ko ahcun nan thawngzamh ca ka caw ti lai lo. Hakha mipi zong nih ra caw ve ti hlah u tiah kan sawm hna.\nCrd: Rev.Za Mang


Nu Nih Kan Dl Le Cungah Kan Tuah Lo Dingmi 10 – Hakha Cherry\nMidang pa/ex le he tahchunh.\n(Pa nih an huat cemmi zei bantuk minung an si ko zongah midang he kan tahchunhmi hna khi an si)\nA hawikom hmai ah na thin hun buin hro hlah. Darling le mi hmai ah hro cu midang nih zohchuk hna seh ti bantuk he aa lo.\nA hawikomhmi hawikom cungah i thlak hlah. Na darling hawikom ṭha ngei seh ti na duh bantukin hawi he aa lo lo deuhmi hawikom zong a ngei kho men ko. Buainak an chuah lo cun a chia bikmi a hawikom dawt zong kha cawng tawn ve.\nA hawikom pa he ṭuk ṭak tuah an timh tikah thloh hlah. Nangmah ruangah midang nih an kom duh lo kho men. Puitling a si bantukin uk siloin siaherhtu kha a biapi.\nZu ding a si ti na hngalh ko buin na vatmi pa cu zu a din paohah na buai hnawh peng ahcun chungkhar nan buai peng ko lai. Aa phiat khawhnak ding ah lam a kawltu le a bawmtu na si tu a herh.\nA hawikom pa he an um tikah phone in call lengmang hlah. Mah lio caan ahkhin a hawile nih an rak nek khawh men. Sik a herhnak a um cun nanmah pahnih nan um ṭi tikah na lung um mi chim ve ko.\nZu ding lo paoh hi pasal ṭha ah ruat hna hlah. Zu a ding lomi midang pasal na upat lenmi nakin zu a dingmi na pasal na dawtmi kha a miak deuh. (Zu din ka dirpi tinak a si lo).\nA chungkhar chiatnak kha a hmai ah chim lengmang hlah. Na darling hmai ah a chungkhar chiatnak kha na chim peng a si ahcun dawtnak a um kho lai lo. A chungkhar cungah na lung a fah a si ahcun amah tu kha vuivai loin bia tu ruah law cu nih cun daihnak a chuahter deuh lai.\nNangmah he lawngte caan hmang seh ti duh hlah. A ngakchiat tein hawikom he a ṭhangmi a si bantukin a upat hnu zongah hawikom a herh philh piak hlah. Cucaah hawikom he caan hmannak pe tawn ve.\nNu lawng hi laksawng ngahtu ding kan si tiin ruat hlah. Na dl nih a herhmi zohpiak i zuam law a caan ah laksawng tete pe tawn ve. A duhmi tete cawkpiak tawn ve. Cu nih cun upat awktlak nu an si ter lai.\nNote: Nan dl le sining cu nanmah cio nih nan theih. Nain kan luan lo tu a biapi.Nunu -NS\nKan chan hi hlennak in maw a dih ko lai?


Na Ke Pungsan Nih Na Sining Fiangtein A Langhter! – Salai Kawltu\nNa Ke Pungsan Nih Na Sining Fiangtein A Langhter!\nApril 15, 2019 salaikawltu Entertainment\nKan ke pungsan zong hi aa khat cio lo. Mi hlatmi pawl nih cun kan ke pungsan le umtuning an zoh lengmang tikah hibatuk ke a ngeimi hi mah ti cun an um tiah an phuan. A tanglei hmanthlak ke hi tha tein zoh law, na ke van check colh teh. A hman tuk an ti ve ko lai rel law\n1. Egyptian ke\nHi bantuk ke a ngeimi cu komh an nuam i, mi zaangfahnak a ngeimi le mah aa zohkhenh huam takmi an si. A za tawk tein thil a tuahmi an si.\n2. Roman ke\nHi bantuk ke a ngeimi cu thil a za tawk i tuah a thiammi an si. Thil a a har deuhmi cawn tikah hoi dang nakin an i thiam an i harh deuh. An tum a ruh tak tak. Cucaah an tuah mi paoh ah hlawtlin an i tim peng. Zei antuahmi paoh ah daithlang lo te an tuah ahcun khuaawng an pem\n3. Greek ke\nGreek ke a ngeimi cu, lentecelh lei a thiam tak mi an si i, a tthawn zong an tthawng. Mi hruai a thiammi ansi i, an tumruhnak hi zohchuntlak tak tak an si.\n4. Peasant ke\nHi bantuk ke a ngeimi cu, mi lungsau, mi zawnruahnak a ngeimi le mi zaangfahnak a ngeimi an si. Thil an tuah hlanah ttha tein khua an ruat ta tawn.\n5. Hngete a fami ke\nHngete a fami ke cu zeipaoh a sining i chim a hmang mi an si. Lih chim an huam bak lo i, thuh mi zong an ngei fawn lo. An lung ummi chim an hman tikah biathli ngeih an thiam lo.\n6. Khualtlawng ke\nHi bantuk khualtlawngmi ke a ngeimi cu khualtlawn huammi an si hlei ah. Lunglen a hmang mi zong an si. Lengchuah a nuam an ti cem ko nain, innchung tluk i duhmi an ngei lo.\n7. Ke sau mi\nHi bantuk ke a ngeimi hi cu komh a nuammi le capo a huam tak tak mi pawl an si. Mah a zohkhenh kho mi le, bia al a hmang tak mi an si. Mi theihthiamnak a ngei tuk lo mi an si mi hi a ttha lo mi pakhat cu asi.\nA tanglei capar hi rel chap tuah.\nDuhdawtmi Ruang Ah Lungfaak Kekuai In Aummi Hna Nih Rel Hrimhrim Ding\nKan duhdawtmi hna (Darling) maw siloah kan nupi pasal nih maw lungfak in an kan tuah i, an kan tthen tikah anemnak tein leh-rulhnak le ihrimh tthannak caah attha taktakmi si. Rak rel hrimhrim ve.\n1. Dawh Tein Um: Na lungfah lio ah cun ittamh le dawh tein um ding cu a har ko lai. Sinain a lungfahter na duh ahcun ti khan na um awk a si loh. A hlan nakin dawh deuh ding in um law an hmuh tthan tik ah ai chir lai i a lungfak ve lai.\n2. Izuam: Na lungfah lio ah na nunnak kha a sung pe thlu hlah. An kaltak hnu in zeitluk indah na thangcho timi le teinak na hmuh timi kha hmuhter. A tuah khawh lomi dirhmun ah um khawh izuam law zeitik hmanh ah zoh chuk in an zoh khawh lo nak ah um izuam. Cuticun ai chir lai i a lungfak ve lai.\n3.Nuam Tein Um: An kaltak hnu in hmaichia in na um peng ahcun ka tei tiah ai ruah lai. Cucaah na lungfahnak kha langhter loin le an fahtertu thil hna kha philh izuam law nuam tein um izuam. A um lo zong ah nai nuammi a hmuh tikah a hnu ah ai chir lai i a lungfak lai.\n4. Philh Cang: An kaltak cangmi le lungrep ngei lomi cu uar le ruahchan an hau ti loh. Cucaah philh ko. A rak in pekmi thilri vialte kha hlonh dih hna. A kong na ruah paoh ah leng ah chuak law na hawi le tong hna. TV zoh tti uh. Capo sai uh. Cuti na um sau ahcun cikkhat teah na philh cawlhmi kha a hmuh lai i ai chir ve lai.\n5. DL Thar Ngeih Izuam: Chim duhmi cu na thinglung hma fakmi damternak caah si loin, na duhmi dang an um i an uar phun minung an um a si ahcun ipheh lo tein izuam cawlh ko. A hlan na palhnak kha cawnpiaktu ah i ser hna law ai dawhmi le zohchunh tlak si izuam. Mah cu ti i na dl thar he nan i nuam tti le nan lengtti lio a hmuh ahcun mi lungrep ngei lo cu a lung a rak fak tuk ve lai i na tei lai.\nPrevious Post:Lai Paih le Korean Paih an i lawh khawh ning\nNext Post:Ting Khat leng nih Hakha i Lu Lu Aung Video an Zoh Cang


ARIAN AIDINH TIKAH TRUMP HI THONG ATLA HRIMHRIM LAI – The Chinlung Post\nTrump hi ai din tikah thong a tla te lai lo, ka timi kha kailet, 60% tluk in thong hi a tla hrimhrim lai tiah kailet than: Zeiruang ah? Trump 2020 election a sunghnak a ruang bik cu COVID-19 ruang ah asi tiah ruah cio asi i The New York Times zong nih election ni i Trump duhlotu hna vote thlatu biahalnak a tuahmi ah Trump an duhlonak a ruang bik cu COVID-19 kong ah asi tiah an ti dih hna.\nAsinain kap khat lein kei nih ka hmuh ve ning ahcun Trump a sunghnak a ruang bik cu a tuah lo dingmi a tuah tuk, a chim lo dingmi a chim tuk ruang ah asi tiin ka hmuh. Mah tein a um ko mi va hnur suan tuk, COVID-19 hi a tolrel khawh lo hmanh ah tih a nung lo, tlangrai sawhsawh asi ko hme cu, tiin mipi ralrin nak pek um loin a pawr ter lehlam hna i a donghnak ahcun a mah zong a tlunh i mipi tamtuk an lung a dongh hna.\nVawleicung ah tih a nung cem mi cu media an si, hmuhtheihnak a ngei bal lomi kan ti cu president ka si le an ka ti kho lai lo ti phun in ai ruah sual i “fake news” tiin a ti salam hna. Kum 2018 tiang ah Reuters, BBC, USA Today, AP News le WSJ nih an rak dirkamh tuk ko nain a hnu ah a bia holh le lungput that lo caah le a tuah lo ding tamtuk a tuah tik ah Fox News koko hmanh telh chih in an doh dih.\nMinung le media cu kan i then khawh lo caah media dihlak nawn nih an vun phom ciammam ahcun a dom ai dom cawk lo. Kum 2016 election ah Russia bawmhnak kong i tazacuainak kha a palh lo caah a awn asi lo, senate ah majority GOP an si caah an hum zual caah asi deuh. Cun Ukraine bawmh halnak he, tax kong siseh, nu ningcangloin a tuahmi minung 26 nih tazacuaimi kong ah siseh, a chungkhar nih president a si ruang i cozah tangka ningcang loin an hman mi kong ah siseh,\nKum 2020 election i ningcang lo tukin teinak a hmuh than nak dingah hranhram loin states cozah a hnek mi le lih tawn cawp in buaibainak a siammi vialte siseh, US democracy muisam a chiatchuah ter viar cangmi zong hi president elected Joe Biden nih a ngeih thiam te ko lai mitha asi i ka ti ko kha kai let than. Aruang cu a cunglei in ka chim na cha in a tuah lo dingmi tamtuk a tuah cangmi lawng cu ai za ti lo i a caah zeihmanh santlaihnak a ngei lomi Biden fapa bak a taxes kongah a dothlat colh.\nBiden fapa nih cun ka diklonak aum lo a ti i raltha tein ka dir ngam ati. Trump nih hin a tuah ding asi lo, rian ngeitu an um ko, Biden nih a ngeih thiam khawh lo nak ding a tuah lo dingmi sual palhnak faktuk in Biden nih ngeihthiam awk tha loin ai tuah, tiah ka hmuh caah thong a tla hrimhrim te lai ti hi ka zumh ko cang hi. Senate an control khawh le bang ahhin cun thil tampi kan ruah lo pipi in an hung pawt lulh te ko lai!\nKum 2022 chungah Trump hi thong a tla hrimhrim lai tiah ka zumh, a ruang cu a tuah lo dingmi tamtuk a tuahmi nih ngeihthiam khawh lo dingin amah le amah ai tuah. President hlun thongtlaknak ding ah le sual phawt nak dingah a biapi bikmi cu a vun chawngtu president thar ngeihthiamnak hi a si tawn, asinain Trump nih Biden sinah ngeihthiam khawh lo dingin sual nak a tuah tiah ka hmuh. Cuhlan ka bia chimmi cu a palh bal lo tuhi teh zeidah kan lawh lai kan zoh cio lai cu. Credit: Chelsea Bawi


Ralhraang Pawl An Rak Luh Ah Cun Phomh Ding In Ready Bak Kan Si – Buanchukcho\nKaren National Union (KNU) Bridage-1 hna an cawlcanghnak Tahtone district chungah Min Aung Hlaing ralhraang pawl thazaang an chap thluahmah ko nain kahdo ding in an rak luh ah cun kan nih lei zong nih kap be ding in ready bak kan si tiah KNU Bridage-1 in ralbawi pakhat simi nih a chim.\nNizan August ni 16 ah khan Mon ramkulh Bilee peng, Moe Kaung le Kyeikhtoo lei ah Min Aung Hlaing ralhraang pawl tamlak te an rak chiah hna, uknak chut tu ralhraang phu nih KNU Bridage-1 do ding in timhlamhnak an nei ti hi a fiang ko, an rak luh ah cun kan phomh bak ve ko hna lai, ready bak kan si tiah KNU ralbawi pakhat nih cun a chim chap.\nRalhraang tamlak te a phur tu motor 16 hna cu nizan August ni 16 chun ah khan Mawlamyaing khua in Tanlwin hlei an tan hnu ah Tahtone khua lei ah an kal thluahmah, ralhraang pawl an tam ngai ngai, KNU Bridage-1 lei ah kal ding an si ko lai tiah khuami hna zong nih an chim.\nA luan ciami August ni 11, kum 2021 zan ah khan Mon ramkulh Paung myone chung ummi KNU Bridage-1 hna an sakhan le an zung cu ralkap pawl an pu ruak hngah an kal kar ah ralhraang pawl nih an rak luh hnawh i ralkap pahnih le khuami 12 an rak tlaih hna.\nYangon Ah Dalan Pa A Cal Padar Bak Ah Thilak An Kah\nYangon ramtthen, Mamayut peng, sang number-3, Htandapyin lam le Sedanatuh timi lam aa tonnak pawng, inn number-17 ah ummi, ralhraang sin thawng petu dalaan pa Tin Hla cu tuni August ni 17, kum 2021 zing suimilam 5:00AM hrawng ah khan a ho ti theih khawh rih lomi hna nih meithal in thilak an kah tiah Kamayut Information thawngzamh nih a langhter.\n“Zing suimilam 5:00AM hrawngah khan an inn pawng ummi pakhat nih a chimnak ah cun au thawng kan theih i kan va zoh cu a calpadaar bak ah an rak kah i a thi cang” tiah mit bak in a hmu tu sangmi pakhat nih a chimmi char in Kamayut Information thawngzamh phu nih an langhtermi cu si.\nHi kong he pehtlai in Yangon Khit Thit Media nih Kamayut sang ah ummi pakhat sin ah thawngpaang halnak an tuah tik ah thah a tongmi hi ralhraang sin thawng petu dalan pa Tin Hla timi si, an thah timi kong cu a dikmi si ko, ralhraang le palik pawl zong an motor in an rak phanh kan hmuh hna tiah a chim.\nTin Hla hi dalan si tiah mipi nih cun an chim nain Yangon Khit Thit Media nih a dang tein fehternak cu a tuah kho ve rih lo, zing suimilam 8:00AM hrawng ah khan Htandapin lam ah ralhraang motor pakhat, double cap motor pa 5, private motor pakhat he ralhraang pawl 30 hrawng an rak phan.\nRalhraang Khanhmi Khuabawi A Lu An Tan, Dalan Pakhat Thilak An Kah, Piosawtthi Pakhat Thilak An Kah Rih\nSagaing ramtthen chungah Min Aung Hlaing ralhraang phu nih an khanhmi khuabawi pa a lu an tan, ralhraang sin thawng petu pakhat meithal in thilak an kah, Mon ramkulh Yee myone chungah piosawtthi chungtel pakhat thilak in an kah fawn, khat lei ah sualnak nei lo mipi chung in minung pathumnak tlawm lo ralhraang nih an thah ve hna.\nSagaing ramtthan, Myoeng myone, Tatthekung timi khua ah Min Aung Hlaing ralhraang paw nih khuabawi rian an khanhmi Aung Myint cu nizan August ni 16, zan suimilam 7:20PM hrawng ah khan Hnalunghhlah misual phu timi nih a lu an tan, a mah he hmunkhat ah ummi piosawtthi chungtel pakhat zong faak ngai in an hliam.\nCun Mon ramkulh Yee myone Asin timi khua ah nizan August ni 16 zanlei suimilam 6:00PM hrawng ah khan piosawtthi phu chungtel pakhat simi U Ko KO (kum 50) cu a ho ti theih lomi nih meithal in thilak an kah, cu lawng si loin Sagaing ramtthen, Shwebo district, Tanhse khua, Metdamyaing timi sang ah ralhraang sin thawng petu simi siidawr nei tu Aung Nay Myozong nizan August ni 16 zing suimilam 9:00AM hrawngah khan sii caw ding in rammi minung pathum hna nih meithal in thilak an kah.\nMeithal in thilak an kahmi Aung Nay Myo hi Tanhse peng USDP Hlutdaw Palai nau pa a si bantuk in ralhraang nih uknak an laak hnu ah ralhraang lei ah ttang in a thlithup in thawngpaang petu zong a si. Sagaing ramtthen Hteekyeik peng Myanmar CNICO Takaung Metal cawhnak sehzung ah rianttuan tu pahnih hna cu nizan August ni 16 zanlei suimilam 6:00PM ah khan meithal kahnak in an thi ve.\nCun Mandalay ramtthen, Pin Oo Lwin district, Matdaya peng ah NLD ttanh tu mino pakhat simi Ko Kyaw Thu Oo zong a ho ti theih lomi nih an thah, ralhraang an si lai tiah zumh a si, Sagaing ramtthen, Yinmabin district, Pale myone, Monywa-Gangaw motor lam cung, meng 52 timi khua pawng zongah lutan mi ruak phanh an hmuh, a mah hi 55 meng khuami Ko Aung Myo Thet a si.\nChin 24seven Newx


𝗨𝗦 𝗦𝗲𝗻𝗮𝘁𝗼𝗿𝘀 𝟭𝟬𝟬 𝗖𝗵𝘂𝗻𝗴𝗮𝗵 𝗞𝗵𝗿𝗶𝗵𝗳𝗮 𝟴𝟲 𝗔𝗻 𝗦𝗶 – The Cherry Par\n𝗨𝗦 𝗦𝗲𝗻𝗮𝘁𝗼𝗿𝘀 𝟭𝟬𝟬 𝗖𝗵𝘂𝗻𝗴𝗮𝗵 𝗞𝗵𝗿𝗶𝗵𝗳𝗮 𝟴𝟲 𝗔𝗻 𝗦𝗶\nUS Senators 100 chungah Republican party 50 le Democratic party 48 le independent 2 tiin an um. Independent 2 hna hi Democratic party he arsa eiṭi an si hna caah senators 50 veve an si. Senate uktu sinak dingah senators 51 tlin a herh i an tlin veve lo caah tulio president a tlingmi democratic party nih an hruai hna lai. Vice president Kamala Harris nih meṭing a hruai hna lai.\nUS senate chungah state pakhat nih senators 2 cio thim an si. Rianṭuan caan term khat kum 6 chung rianṭuan caan a si i, kum hnih dan ah thimnak tuah lengmang a si. Aralaimi 2022 chungah senators a term a dih dingmi senators 34, Republicans 20 le Democratic party 14 an um. 2024 ah a term dih dingmi Republican 10 le Democratic 23 an si. Hi hnu kum hnih ah republican nih senate uk ṭhan khawh an si 2022 senate thimnak an tei ahcun.\nTulio US senators 100 chungah minung 86 bak nih Khrihfa an sinak le an ṭhannak Khrihfabu an langhter. A tangmi Senators 14 chungah Judah Biaknak 9 le Buddists 1 an i tel ve. Senators 4 nih an biaknak an langhter lo. A tanglei ning in Pew Research Center nih a langhter ning cu a si. Buddists pakhat ai telmi hi khuaruah har ngai a si. Hawaii senator nu a si. Credit: Biak Hmung Lian\n← Pi Ngun Taang Nih CNA Fale Hna Caah $100 A Bawmh Hna\nAustralia ah Student Visa in a ra mi pawl ralrin nan hau tiin Chin pa nih ca an tial mi pakkhat ka hmu →


Paletwa ralzaam 100 hrawng Vice President khua Tikir ah an i thial | THE CHIN EXPRESS\nPaletwa ralzaam 100 hrawng Vice President khua Tikir ah an i thial\nChin state Paletwa peng i Miza khua ah aa dormi Chin ralzaam 100 hrawng (chungkhar 20) cu Myanmar Vice President Pu Henry Van Thio a chuahkehnak Thantlang peng Tikir khua ah i ṭhial dingin zahan zaan kha Thantlang an phan cang.\nChin state cozah biachimtu Vuanci U Soe Htet nih, “Tikir khua ah aa ṭhialmi ralzaam hna cu Chin state cozah tawlrelpiaknak in November 12 zingka ah Miza khua in an chuak i zaan cu Sami khua ah an riak,” tiah a chim.\n“Sami khua in November 13 ah Matupi an phan. Matupi in zahan November 14 kha Thantlang ah an kal.\n“Ral a thawhnak hmun ah an um khawh lo caah hika lei an hung i ṭhial cu a ṭha ko. A himnak hmun an hung phanh caah pawcawmnak rian zong a tlamtling deuh ko lai,” tiah vuanci nih a chim.\n“Aa ṭhialmi ralzaam pawl umnak ding cu Tikir khua ah Natalah bawmhnak in man fawi inn 24 an sakpiak cang hna. Ralzaam pawl cu Pyidaungsu Hluttaw ah bawmhnak halpiak zong kan timh hna,” tiah a chim.\nTikir khuabawi nih, “kanmah lei cu redi kan si cang. An umnak ding inn zong kan thianh piak cang hna. Thaizing zong vok thah in kan don hna lai. Ramdang bawmhnak in thla 1 chung ei ding tirawl zong bawmh kan timh hna,” tiah a chim.\nRalzaam pawl cu tuni November 15 zingka ah cozah he tonnak an ngei lai i Tikir khua ah an lan lai.\nMyanmar Ralkap le AA an i kahnak Chin state Paletwa peng um mipi hna cu nunnak kawl in an inn an zaamtak hna i ramtang le a him deuhnak pawngkam khua ah umnak rep lo le tirawl rep loin an um.\nAtu Tikir khua ah aa ṭhialmi pawl hi Bawm (Hakha/Thantlang holh a thiammi) an si.


US: President Trump cu a rian phuah ding an ti caah Trump dirhkamtu hna nih meithal he lamlzahnak tuah an i timh – TIMES OF CHIN NEWS\nUS: President Trump cu a rian phuah ding an ti caah Trump dirhkamtu hna nih meithal he lamlzahnak tuah an i timh\nPresident Trump cu democrats pawl nih an control mi hluttaw, House ah impeachment tuah ding in an chuahpi cang. House nih an pass lai i Senate ah an kuat lai. Senate ah senator minung 100 an um. Republican le Democrats minung 50 veve an si. Senator Cheu thum, cheu hnih hnatlaknak lawng in President cu phuah khawh a si.\nCucaah democrats nih Senate an phak pi zongah President Trump an phuah khawhnak ding lam a um lo. Senate meting cu January 19 lawng i thawk ding a si caah President a dinh caan le Joe Biden Inauguration a tuah ding ni cu 21 a si. Cucaah Senate zong nih impeachment tuah caan an ngei hlei ti lo. Cucaah democrat nih ram an dawt ahcun buai lo tein an kalpi a hau. President Trump zong nih dai tein ka chuak lai tiah a ti cangmi a si.catialtu salai lairamthang


Hakha Chin (Lai) - Maroondah City Council\nFawn Phone: 1300 88 22 33 asilole (03) 9298 4598\nKanmah he pehtlaih dingah Mirang holh si loin a dang holh hman na duh ahcun kan Telifon Holhlettu Riantuanpiaknak (Telephone Interpreter Service) (TIS) 131 450 ah kan chawn.\nRiantuan piaknak hmun pawl\nRealm, Ringwood Town Square, 179 Maroondah Highway (Ringwood Lamtonnak he hmaitonh)\nCroydon Riantuan piaknak Hmun: Croydon Library, Civic Square, Croydon\nNa khawngsi le rammi sinak\nNa khawngsi chungah aa telmi pawl\nKhuapi uktu bawi le khuapi uktu bawi airawltu telhchih in Khawngsi chung ah aa telmi cu minung pakua an si i, Maroondah mibu aiawhtu ah thimmi an si.\nAustralia rammi si ding ah awnlai in na sok khawh asilole Khawngsi i an Riantuannak Hmun pakhat paoh ah soknak fawm lak in phit khawh a si.\nHmuh khawhnak: http://www.citizenship.gov.au/\nKum fatin Maroondah ah rammi sinak peeknak puai cu voi nga hrawng tuah a si. Hi peeknak puai pawl nih hin Australia rammi sinak upadi tangah a herhmi kha a tlinh i Maroondah Khuapi nih phung ning tein rammi a thar pawl don dingah caantha a peek .\nTonhpumhnak puai ah, Australia Rammi sinak Biakamnak na tuah lai i donnak ah laksawng bantukin lehmah pakhat le a nungmi thingram pakhat na ngah lai.\nA ra lami tonhpumhnak puai caah nithla cu hika ah zoh:\nMibu le ngandamnak\nNu le Ngakchia Ngandamnak\nNu le Ngakchia Ngandamnak Riantuan piaknak cu chungkhar pawl kong thawngpaang, ruahnak peknak, khingthlainak, sawh piakmi pawl kha a lak in riantuan piaknak a si i an fale zohkhenhnak ah pumpak in bawmhnak a si. Kan peekmi cu:\n·nu hnukdinhnak kong theihternak\na voi khatnak nulepa phu pawl\nzawt khamnak lei theihternak\neidin lei ruahnak peeknak\nsianginn i hngilhnak\nmucu cabuai thutdan (ihkhun hmete pawl le chungkhar ah i tel khawhnak dingah mawtaw i ngakchia thutdan pawlaah)\nProkarem asilole tonpumh caan ah holhlettu kha nangmah he kai dingah Khawngsi nih a tawlrel khawh ko.\nProkarem pawl kong ah thawngpaang tam deuh hngalhnak caah, Maroondah i Nu le Ngakchia Ngandamnak phu kha 9294 5736 ah chawn hna.\nNu le Ngakchia Ngandam lei sii sayamah pawl\nNau na ngeih dih in Nu le Ngakchia Ngandamnak lei sii Sayamah nih fawn in an chawnh lai i inn len dingah a tawlrel lai. A hrampi hmun hmalei lennak cu chingnak in tuah khawh a si.\nA biapi mi na fa ngandamnak lei kong tialnak vialte a um bantukin chingnak nan ngeihmi paohpaoh ah na fa i Ngakchia Ngandamnak lei Tialnak Cauk i ken kha zaangfah nak in hngal peng.\nZawt khamnak tuah caan pawl kha Nu le Ngakchia Ngandamnak lei nan sii sayamah sinin ngah khawh a si fawn.\nA chuakka in sianginn a kaimi ngakchia a ngeimi innchungkhar caah Nu le Ngakchia Ngandamnak lei Bawmhnak cu suimilam 24 chung a um.\nHi riantuan piaknak hngah khawh nak dingah 13 22 29 kha chawn hna.\nNu le Ngakchia Ngandamnak kong lehmi thawngpaang cu hika ah zoh:\nMino kum 12 in 25 karlak cu sianginn tibantuk bawmh khawhnak hmun kawl ding ah, rian kawlnak ah, chungkhar harnak pawl ah le mibu chung tel khawh ve dingah kan bawmh hna.\nMinung pakhat khat he biaruah ka herh ko tiah na ruah ahcun, Maroondah mino rintuantu pakhat 9294 5704 ah fawn chawnhnak in zungkai caan (8.30am in 5pm tiang, Cacawn nikhat in Cacawn ninga tiangah) ah bia na ruah khawh.\nCacawn nili zanlei ah EV Mino Tonhmun ah saupi um dingin na ra kho i tilionak, lentecelhnak, kem kahnak ah lente naa celh kho, miuzik na ngai kho, wifi a lak in na hmang ko asilole mino riantuantu he bia naa i ruah kho.\nMino caah bawmhnak kawlnak ah nulepa le zohkhenhtu pawl kan bawmh khawh fawn hna.\nA dang Mino Riantuan piaknak prokarem pawl ah aa telmi cu:\nMaroondah L2P Prokarem (mawtaw mawngh a cawngmi hmuhtonnak caah)\nHi a lak in tuah piakmi prokarem nih Maroondah i a ummi mino kum 16-20 mawtaw mawngh laisen ngahnak a cawngmi nih suimilam 120 a tak in mawnghnak an ngah nak hnga a bawmh. Mawtaw mawngh cawnnak nawl a ngeimi nih hi prokarem hmangin a thiam ngaimi mawtaw mawngh cawnnak 7 tiang a ngah khawh.\nMah lungtho tein riantuannak le rian lei hmuhtonnak ngahnak ding caantha pawl\nMaroondah Khuapi Khawngsi ah rian lei hmuhtonak, siangngakchia hmunhma peeknak pawl le mah lungtho tein riantuannak caantha tampi ngah khawh a si.\nMah lungtho tein riantuannak le rian lei hmuhtonnak ngahnak ding caantha pawl kong tam deuh hika ah rel:\nUpa deuh le pum tlamtlinglo riantuan piaknak pawl\nUpa deuh minung\nA derthawmmi upa pawl le anmah zohkhenhtu pawl bawmh dingah riantuan piaknak pakhat hnu pakhat kan ngei.\nNi fatin rian tlamtling tein limnak, zalong tein umnak le nangmah inn le mibu sinah sau deuh umthut ding ah kan in bawmh khawh.\nRiantuan piaknak ah aa telmi cu:\nRawl peeknak (rawl pawl suahnak)\nInn chung rian bawmhnak (min cazin chungin) thianhnak le dawrkalnak tete le asilole rawl timhtuahnak tete)\nPumpak zohkhenhnak (tikholhnak, hruk aihnak asilole tamhmuainak)\nPumpaak caah zatlang nun lei bawmhnak (cawlcanghnak pawl ah kal ve, chingnak i kal caan tibantuk ah)\nDinhnak lei zohkhenhnak (zohkhenhtu pawl caah dinh caan peeknak)\nThilri zohkhenhnak (inn tha tein zohkhenhnak rian hme deuh tete)\nRian tha tein tuan khawhnak dingah thazaang peeknak (na inn i himnak khingthlainak pawl, thilri hneksaknak pawl)\nInn thlennak pawl (a remmi hlei pawl le tikholhnak ah tlaihtleng ngah khawhnak)\nZapi he riantuannak phu pawl (a phu in cawlcanghnak pawl, khual biachimtu pawl, nuamnuam piahtu pawl)\nZapi sin iteltumnak (thla fatin leng chuah, mah umnak pawng i a ummi caruk pawl le dawr nganpipi ah lennak)\nThawh dingmi tangka pawl cu:\ntuan piak na herhmi pawl\n·na tangka hmuhnak\n·na peek khawh hngami (peek khawhnak na ngei lo i ngah khawhnak na ngeih ko ahcun riantuan piaknak pawl cu peek na si ko lai) cungah aa hngat.\nA ngah dingmi na si ahcun hi riantuan piaknak pawl hmuh khawh ding le ngah khawh dingah, 1800 836 788 ah na chawnh khawh asilole Ka Tar Zohkhenhnak (My Aged Care) vuapsaih ah zoh:\nPum tlamtlinglo a no deuhmi pawl\nPum tlamtlinglo a no deuhmi zalong in nun khawhnak a ngeimi pawl cu tihnung chungah an um caah bawmhnak kan peek hna. Riantuan piaknak pawl nih aa hmuichonmi cu a derthawmmi, a fakmi asilole a zual ngaimi pum tlamtling lo a no deuhmi le anmah zohkhenhtu man peek lo pawl kha an si i ngandamnak le zalonnak cawithlir aa tim.\ntikholhnak le thilhruk aihnak\nRian tha tein tuan khawhnak dingah thazaang peeknak\na himmi inn pawngkam sersiamnak.\nna tangka hmuhnak\nna eek khawh hngami (peek khawhnak na ngei lo i ngah khawhnak na ngeih ko ahcun riantuan piaknak pawl cu peek na si ko lai) cungah aa hngat.\nTuahnak nawl a ngeimi na si ahcun hi riantuan piaknak pawl hmuh khawhnak le ngah khawhnak dingah, zaangfahnak in 9294 5729 ah chawn hna.\nPum tlamtling lomi mawtaw chiahnak nawl onhnak\nPum tlamtlin lonak na ngeih ahcun, a hlei in mawtaw chiahnak hmun ah chiahnak asilole punghman mawtaw chiahnak ah caan sau deuh chiahnak dingah onhnak na sok khawh.\nOnhnak ah phun hnih an um:\nApia (Phun 1 nak) Onhnak\nTaksa lei tlamtlin lonak a ngeimi asilole a biapi ngaimi fimnak lei tlamtlin lonak a ngeimi pawl caah, pum tlamtling lo mawtaw dirnak hmun ah chiah ding in hi onnak nih tuahnak nawl an peek. Mawtaw dirnak a lawnnak hmelchunhnak cungah langhtermi caan zat in punghman mawtaw dirhnak ah voi hnih chiah nak nawl na ngei fawn.\nAhring (Phun 2 nak) Onhnak\nSaupi dinh a herhmi pum tlamtlin lonak a ngeimi, asinain mawtaw luhnak le chuahnak caah hmun dang a herh chap lomi cu mawtaw dirnak a lawnnak hmelchunhnak cungah langhtermi caan zat in punghman mawtaw dirhnak ah voi hnih chiah nak hi onhnak nih tuahnak nawl an peek hna.\nOnhnak ding na sok ahcun, na soknak caa kha na siibawi nih a phit hrimhrim lai.\nZawt khamnak cu i chawnh khawhmi zawtnak pawl sin in minung pawl khamnak caah a himmi le san a tlaimi lam pakhat a si.\nKum 10 tang ngakchia dihlak le cheukhat upa pawl caah a lak in zawt khamnak tuah piak a ngah i Khawngsi nih an tawlrel. A ngah khomi upa pakhat na si ahcun 1300 88 22 33 ah Zawt khamnak Bu pehtlaihnak tuah.\nKhamnak sii pawl hika ah hin na hmuh khawh lai:\nAustralia ah nai te lawngin nan rak i thial ahcun, na fa i a zawt khamnak pawl kha a khan rih le khan ti lo kha Australia Zawt khamnak Prokarem he kan chek khawh.\nNa fa nih zawt khamnak tuah a herh ahcun, tuah caan tawlrel piak dingah kan in bawmh khawh i na fa nih a rak tlolhmi zawt khamnak pawl zong aa tel lai.\nNa fa zawt khamnak umtuning ruang ah a hrampi pehnak (Centrelink) he thilcang hna na ngeih ahcun, Australia Zawt khamnak lei Minkhumhnak ah na fa kha aa tel liomi a si ahcun kan chek khawh.\nMaroondah ah zawt khamnak kong thawngpaang tam deuh hngalh na duh ahcun 1300 88 22 33 ah chawn hna.\nManh caan i hmanmi thil pawl\nMaroondah ah manh caan i hmanmi thil pawl a um, hihi telhchih in:\nAquanation ((lentecelhnak, tili, takpum dawhnak ca tuahnak phu)\nAquahub (lentecelhnak, tili, takpum dawhnak ca tuahnak phu)\nCroydon Philhlonak Tili (tili)\nDorset Kohti tuknak (kohti tuknak)\nRingwood Kohti tuknak (kohti tuknak)\nThe Rings (innchung certual)\nTilio cawnnak pawl\nTilio cawnnak pawl cu Aquanation le Aquahub ah ngakchia pawl le upa pawl an pahnih caah a ngah khawh. Cawnnak peekmi cu upa ngakchia dihlak ca a si i thiam khawhnak ngeihmi he a thawkka, a zafang a thiam ciami le a thiam tuk ciami caah tiin a phunphun in a ngah.\nHmanmi thil pakhat cio nih chungtel sinak thim dingmi an ngei cio i a ngah khawhmi cu:\nTuah lengmang khawhnak chungtel sinak ( Aquanation, Aquahub, Croydon Philhlonak Tili, Ringwood Kohti tuknak, Dorsert Kohti tuknak le The Rings ah ngah khawh a si)\nAquanation (lentecelhnak, tili, takpum dawhnak ca tuahnak phu ngah khawh a si)\nAquahub (lentecelhnak, tili, takpum dawhnak ca tuahnak phu ngah khawh a si)\nKohti Chungtel sinak (Ringwood le Dorset Kohti tuknak)\nChikkhat hmannak he Maroondah Manh caan i tuah khawhmi pakhat khat rak kai ve dingah a hmangtu pawl don nan si, asinain chikkhat hmannak man cu peek a si lai.\nChungtel sinak le chikhat hmannak man pawl kong tam deuh hngalh khawhnak dingah h hmun pawl hi chawn hna:\nAquanation: 9298 4600\nAquahub: 9294 5500\nCroydon Philhlonak Tili: 9294 5630\nRingwood Kohti tuknak: 9298 4500\nDorset Kohti tuknak: 9294 5555\nThe Rings: 9298 4487\nNa inn le ngeihmi thil\nUico le chizawh vialte cu thla 3 an si ah Khawngsi nih minkhumhnak an tuah hrimhrim lai. Na satil cu awnlai in minkhumhnak na tuah khawh, asilole minung va kal in Khawngsi Riantuan piaknak Hmun pawl ah va tuah khawh a si. Satil pawl minkhumh man pawl cu satil cungah hngat in aa daang cio.\nNa innzuat satil caah minkhumhnak na tuah lo ahcun dantat na si men lai.\nOnhmi innzuat satil zat\nNangmah ta ah na chiah khawhmi innzuat satil zat cung ah phungphai pawl an um.\nUico 2 le/asilole chizawh 2 nak tam deuh na ngeih ahcun onhnak na herh men lai. Maroondah ah ningcang tein khua a sami nih ngeihmi ah a tanglei satil pawl zuatnak nawl onh na si lo:\na nganmi va\na dang zuatkhalhmi satil pakhat khat.\nA leng i meikaunak le meikhanghnak\nHihi a si ahcun a lengah meikua onh na si:\nsaa em mi a si i minung nih ei hnga dingmi rawl chuahnak caah hman ahcun\na leng a linhnak caah tha te le him tein sermi thil hman a si ahcun\naa remnak hmun le tha tein zohkhenh a si i innpa ngeihmi thil rawhnak a chuahpi lo ahcun.\nA cung i langhtermi pawl an tlinh lo ahcun a leng i meikau cu onh a si lo.\nNa hmun kha pe 10000 m2 (pe 1000 velchum) nak in a kau deuh lo ahcun, meikhangh onh na si lo. Pakhat khat na khangh hlan ah onhnak na sok hrimhrim lai. Onhnak ngah loin khanghnak nih dantatnak a tam bik $2,000 a chuahpi.\nHlonhmi thil khawmhsuatnak pawl\nZarh fatin na hnawmtam cu a latu mawtaw nih a rak laak lai i hmanthan khawhmi pawl le dum chung i amah tein a keumi pawl cu a zarh dang ah lak an si lai.\nHnawmtam caah bawm (a chin a hringmi), dum chung i amah tein a keumi pawl caah bawm (a chin a senmi) le hmanthan khawh mi pawl caah bawm (a chin a piami) na ngei.\nHnawmtam bawm (a chin a hringmi)\nCohlan khawhmi thil pawl\ncuai in sermi pawl\nsaa le rawl pelpawi a tangmi (bek chungah sanhmi asilole tuammi)\nthlalangawng i hmanmi thlalang, i bihnak thlalang, miti/michawng thlalang pawl (himnak caah tha tein tuammi a si lai)\nPalasatik bek pawl le cucu aih.\nCohlan khawh lomi thil pawl\nhmanthan khawh a simi pawl\na lummi vutcaam\ndaduh dat pawl\ndum chung i amah tein a keumi pawl\nsichunhnak peng pawl\na hang pawl\ntlakrawh pawl, vawlei asilole tlakrawh kuai.\nHmanthan khawhmi chiahnak kuang (a chin a piami)\nthlalang thawl pawl le dur pawl\ncawhnuk le thingthei hang chiahnak bawm pawl\ndan le satil bawm pawl\nthir bawm pawl le thil pante\ntadinca pawl le mekazin pawl\ncatlap chahmi in sermi kuang rialchihmi le bilchihmi catlap\npalasatik thawl pawl le bawm pawl\na nemmi cucu aih\nvawlei in sermi umkheng\nthlalang pakaan, miti/michawng thlalang pawl, tidinak thlalang hrai asilole bihmi thlalang pawl\nrawl pelpawi a tangmi pawl\ninn chung i hmunthur\na nemmi palasatik (thilsah senghchihmi, palasatik bek asilole a pel in tuammi pawl)\nsii lei, daduh dat lei asilole tih awk a simi hlonhmi thil.\nDum chung i amah tein a keumi pawl chiahnak kuang (a chin a senmi)\nram tanmi pawl le belh pawl\nthing nge pawl le a hmemi thingtan pawl\ndum chung i a herhlo pawl\npalasatik bek pawl asilole dum chung i amah tein a keumi pawl\nthingram cinnak bel pawl\ntlakrawh asilole tlakrawh kuai\nthetse asilole hnawm\ninn chung i hmunthur asilole rawl pelpawi a tangmi pawl\na nganmi thingtan pawl asilole thingchumhmui pawl\nchawleh chawhrawl tuahnak in hmuhmi thilri.\nA hakmi hlonhmi thil khawmhsuat piaknak\nKum khat ca hman ding tangka suaisammi kum chung ah khuasa in a ummi minung hna cu a hakmi hlonhmi thil khawmhsuatnak voihnih nawlpeek an si. Khawmhsuat dingah na hmunthur pawl na chiah hlan ah a hakmi hlonhmi thil khawmhsuat piaknak kha a hlankaan in chimchung hna.\nKhawmhsuat piaknak cu awnlai in na chimchung khawh hna asilole 1300 88 22 33 ah na chawnh khawh hna.\nChimchung cangmi cu thlen asilole let khawh a si ti lo.\nA hakmi hmunthur ah cohlan khawhmi thil pawl:\nThilsuknak seh, meipung, rotertu seh, tikhal kuang le tikhal tertu pawl (innka pawl phoihmi he)\nlektrik lei hmanmi thilri\nhriamnam pawl le thilri\nram tannak seh pawl (pattawl le datsi a um lo mi)\na lawngmi tinbawsi kuang pawl (a chin pawl phoihmi)\nihphah a chahmi pawl (a tlawmbik 3, a dang thilri pawl in a dang tein chiahmi)\ninn chung hmanmi cabuai thutdan le coka hmanmi thilri\nchunglei a ngeimi innka pawl (a tlawmbik 3)\nkawzaw le kawzaw le tuang karlak i chiahmi thil\nthingpheng (tan hra tiang, thirkhenh asilole thirkuai tel loin, a tam bik mita 1.5 a saumi)\ncabuai a chin pawl asilole kawfi cabuai pawl caah hmanmi thlalang (tha tein tuammi le rem tein chiahmi a si lai)\nA hakmi hmunthur ah cohlan khawh lomi thil pawl:\n1.5 mita nak sau deuhmi pakhat khat (ihphah a chahmi pawl, nawmhsaihnak i hmanmi thil pawl le a nganmi cabuai thutdan thilri pawl dah ti lo cu)\nminung pahnih nih cawi khawh lomi thil pawl\npalasatik bek pawl chung i chiah tikah a leng lei ah a hleimi (inn chung i hnawm pawl telhchih in)\ndum i hlonhmi thil\ngas thawl pawl le mei thahnak pawl\ninnsaknak hlonhmi thil (tlakrawh, lungdenmi, tlakin sermi inncihmi, lung le mirang vawlei cawhmi, tlakrawh kuai, vawlei, thingpher, lektrik khamnak, mirang vawlei in sermi tlap le lung le thetse cawhmi lungtlap)\na hang hlonhmi, daduh dat aa telmi le tihnung thil hlonhmi\na hang a ummi tinbawsi kuang pawl asilole chiti chiahnak bu pawl\nkulhnak thilri (kutka telhchih in)\nMawtaw thilri pawl (taza, a ke, a kam, a pum thirthluan pawl, betari pawl le incin pawl)\nthlalangawng i hmanmi thlalang, bihmi thlalang le tikholhnak i benhmi thlalang pawl.\nTuah onhnak pawl\nSaknak ca onhnak\nNa rian pawl kha phungphai a zulh ko ti kha saknak ca onhnak nih tha tein a langhter.\nThilri cungah remhthannak asilole hrawhnak, a bik in saknak caah saknak ca onhnak pawl cu an herh. Na rian pawl nih tuah onhnak a herh ahcun na timhlamhmi na thawk hlan ah Khawngsi sin in tuah onhnak na ngah hrimhrim a hau.\nHmun chung ah a dang tein sakmi inn\nHmun chung ah a dan tein inn sak na duh ahcun, Khawngsi sin in onhnak na sok a herh lai.\nNa hmun kha kau khawhnak a ngeimi a si ahcun hi pawl zohnak in na chek khawh:\ntlangtar khamnak, luatnak nawl ngeihnak, na hmun kongah biakamnak asilole hnatlaknak pawl\nna hmun a hnorsuang khomi timhtuahmi hmun pawl le a cung khuhmi pawl.\nNa hmun kauh dingmi a si ahcun, timhtuahmi soknak le pungsan suainak an bawmtu dingah innsakning a thiammi, pungsan a suaisamtu asilole timhtuahmi lei ruahnak petu kha pehtlaihnak tuah dingah kan in duh piak.\nNa thilri cung i ripawt peeknak hika hin lak khawh a si:\nMawtaw lamtannak ca onhnak\nMawtaw pakhat lamtannak ca onhnak timi cu mawtaw thar pakhat nih (mawtawka mawnghnak lam ti zongin hngalhmi) sak liomi, thialmi asilole remhmi lam a tan tikah a herh.\nThingkung haunak ca onhnak\nMaroondah i hmun a tam u nih thingkung runvennak lei timhtuah thithruainak an ngei dih, a sullam cu na hmun chung in cinthlakmi asilole thingkung pawl hau ding ah Khawngsi sinin tuah onhnak na herh.\nHi a cungin khuhmi pawl hi A biapi Ram muisam Khuhmi (Significant Landscape Overlay) (SLO) asilole Cihthlakmi Runvennak Khuhmi (Vegetation Protection Overlays) (VPO) tiah auh a si.\nSLO asilole VPO hmun ah na ngeihmi thil a um ahcun 1300 88 22 33 ah chawn hna law thialnak caah onhnak ngah na hau men lai.\nSalawng kheng chiahnak ca onhnak\nNa hmun ah salawng kheng bunh na duh ahcun chiahnak caah phungphai pawl a um. Khawngsi sinin onhnak lo in salawng kheng na bunh khawh hihi a si ahcun:\nsalawng kheng cu a tungvang 1.2 mita tang a si ahcun\nSalawng kheng cu 1.2 mita le 2.4 karlak a si i na hmun a leng in hmuh khawh a si lo le na hmun kha Pupa ro khuhmi nih a kham lo ahcun\nNa salawng kheng cu hihi a herhmi pawl chungah a um lo ahcun, Khawngsi in onhnak na ngah a herh.\nHauhruang tuah onhnak\nNan inn hmailei hauhruang telhchih in, na hauhruang pakhat khat sak asilole thlen hlan ah tuah onhnak na sok a herh. Tuah onhnak a herh ahcun chek dingah 1300 88 22 33 ah pehtlaihnak kan tuah.\nKhawngsi nih Hauhruang lei Upadi (Fence Act) an tawlrel lo. Hauhruang thar saknak asilole a um ciami hauhruang zohkhenhnak ah na innpa he buaibainak na ngeih ahcun nawlpattu kha pehtlaihnak na tuah a hau. Hauhruang thar saknak man cu a tlangpi in na innpa he aa tluk tein nan thawh ding a si.\nTilionak tili le tikhor himnak ca hauhruang pawl\nThithruainak um lo in mino ngakchia pawl ti luhnak kham dingah tilionak tili le tikhor dihlak nih himnak khamtu (hauhruang) an ngei hrimhrim lai. Pumpaak thianhlimnak, ti peknak/ti khonnak tengki asilole tikhamnak pawl caah hmanmi vaa tikholhnak, nga zuarnak tibual, cerhti, tikholhnak tikhor a pawngkam ah hauhruang na herh lo.\nHimnak khamtu nih a sawh duhmi cu hauhruang, vanpang, kutka asilole khamnak thil le innka, kutka, thlalangawng, tawh, innka hrenh, kapza le anmah pawl ah thil chihmi amah tein aa kharmi thilri pawl an si.\nTilionak tili le tikhor himnak khamtu vialte remhthan le saknak caah saknak onhnak a herh.\nKhawngsi nih kum fatin tilionak tili le tikhor 100 hrawng a pawngkam himnak khamtu pawl an ngeih le ngeih lo tha tein a zoh.\nNa tili asilole tikhor pawngkam ah himnak khamtu na ngeih lo ahcun dantat na si men lai.\nInn in sipuazi tuahnak\nInn in sipuazi na tuah ahcun, Khawngsi sinin timh piakmi tuah onhnak na sok a herh men lai.\nTi zirhnak le ti a tamtukmi\nNangmah hmun ri pawl chungah ti zirhnak pakhat khat a ummi (le mah ti zirhnak pawl zohkhenhnak) cu a ummi minung i tuanvo a si. Pumpaak ti zirhnak pakhat khat asilole hnawm luannak tidong caah laisen a ngeimi tidong remhtu hman dingah Khawngsi nih an duh piak.\nKhawngsi cu phungning tein luhnak lei in ti zirhnak caah tavuan ngei a si. Phungning tein luhnak cu ti kha nangmah ta in luti luannak a phaknak hmun kha a si. Cheukhat ti a tamtukmi ti zirhnak tang le lam thluan pawl, ti zirhnak le khor cawh piaknak, a chin pawl le thir fingrilh pawl cu Khawngsi tavuan a si ve.\nTi zirhnak caah tavuan a ngeimi biakhiah nak dingah Khawngsi zungukbawi pawl nih an in bawmh khawh men ko lai. Maroondah ah ti zirh ningcang pawl kawpi pawl he ti zirhnak lei zungthiamsang Khawngsi nih umnak an in peek khawh hna i cu ticun Khawngsi i ti zirhnak lei tavuan pawl kha tha tein na hngalh khawh lai.\nTi zirhnak le ti a tamtukmi kong thawngpaang tam deuh hngalhnak caah Zungthiamnak lei Riantuan piaktu pawl 9298 4292 ah fawn chawn hna.\nNa umnak mibu kha tilian in kham ding le na ti zirhnak tuahto ning tha tein chiah peng dingah a tang i langhtermi pawl hmangin na bawmh khawh:\ncaan hman tein luti luannak thianhnak le a zuhnak tha tein zohnak in\nhnah pawl le ti a tamtukmi ti zirhnak tanglei a dang hmunthur pawl kha phiah lo i zuamnak in\nrawlchuanmi a thau pawl le chiti pawl tibantuk a ningcang lomi thil pawl kha ti a tamtukmi ti zirhnak ah thlet lonak in.\nTilian nih a khuhmi lam pawl asilole ti a tamtuk mi ti zirhnak pawl kongah siaherhmi pakhat khat na ngeih ahcun, zaangfahnak in Thil chiahnak hmun Zohkhenhnak Khawngsi kha 9294 5666 ah chawn hna.


CHINRAM CDM ATUAHMI HNA CAAH THAWNGPANG TTHA, UAR AN UM BAK – The Chinlung Post\nCHINRAM CDM ATUAHMI HNA CAAH THAWNGPANG TTHA, UAR AN UM BAK\nFebruary 22, 2021 admin Chin 0\nCCBC nih CDM caah $20000 kuat an timh. Chin ram chung um CDM tuahmi hna caah tiin Carson Chin Baptist Church, Milwaukee , USA nih avoi (1) nak caah Dollar $20000 (thong kul) bawmh ding in bia khiahnak tuah tiah theih asi. Culawng silo in chungtel hna inn khat ah $100 in thawhvo tuk asi chih caah dihlak ah $30000 leng an kuat khawh te lai tiah zumh asi.\nHi bawmhnak hi avoi (1)nak ca lawng asi rih. CDM a um chung paoh CCBC le Chungtel hna nih a dong tiang a herh ning in kan peh zulh peng lai tiah an Senior Pastor Ronald Charles Nunuk nih a FB ah a langter. A chim chih mi cu “cucaah kan ram CDM tuahmi hna nan tha chia hrimhrim hlah uh. Nan tuah chung paoh bawmhnak kan tuah ve lai. USA Chin Khrihfabu le mipi hna nih a dih dongh tiang kan in dir kamh hna lai.” tiah a langter chih. Credit:CCN\nRALKAP RIAN CU ZEIDAH A SI?POLICE RIAN CU TEH? CDM AH KAN LUNG DONGHRIM HRIM HLAH SEH. Aungsan nih Ralkap a rak dirh chan cu: Kawl Ram Mirang (Ram dang )nih an uk ruangah cu hna thawl i Mipi zalen tein an um khawhnak ding caah a dirh mi a si.Palik pawl hi Mipi vengtu ding le misual tlai tu ding caah Independence kan hmuh hnu i dirhmi an si.Nihin Kawl ram ralkap pawl hi zeikhi hme an ruah hnga,mah rian hmanh a hngal lomi mipi nih Ram uktu dingah thim mi an si lo mah le mah Bawiah aa chia cawpmi,hriam nam hmangin mipi tlernh khawnh i Nawlngeihnak aa pe mi hna an si.\nHi nak in a sualmi phuu hi vawlei cung phuu ah an um ka zum lo a poi tak tak.Palik pawl hi mipi vengtu ding i hlawh pekmi an si lioah mipi kaptu le mipi a vuatu ah an van ichuah ko hi cu a poi tak tak fawn.Ralkap hiRam dang ralkap kaptu ding an si lioah ramchung ralkap(Tlang cungmi hna ralkap) a thattu le a kap tu an si pinah sualnak a ngeilomi mipi a kap ,ahremtu, a hrotu,mipi thil a hrawktu an sii,Police pawl tiangin an uk hna. Police pawl nih hin zei tindah an duh hnga aw ka ti.\nPolice cu mipi nih thimmi hna Bawi uk pennak tangah mipi a vengtu le a kilkawitu ding an si lioah mah le mah Bawi a chia mi,Consititutions kan tuah ve an ti i, an tuahmi zong zeiah a rel lo i Phunglo ningin Bawinak aa pemi cozah nawl cu zulh ve ding a si hrim hrim lo.Cu caah cun Police vialte hi CDM cawlcangh nak ah hin i tel dih ding a si. Ttih ding zei hmanh a um lo,Min Aung Hlain Cozah a tluk ah cun CDM i aa telmi Cozah rian tuan vialte cu anlut than dih lai i,an lahkhah zong akarh chhin chhin ko lai cu, a phu sa deuh pawlle bang cu promotion an hmu chin chin ko lai hme cu.\nCu lio i Kan Laimi chung hna in Ralkap le Palik atanpitu kan van um ve hoi hi cu a poi tuk ee.Diklo nakin Kum 50 chung Ralkap nih an kan uk cang i,Vawlei cung ram ah sii faak bik ram le a niam bik ramah a kan chiah cang i, Pathian nih a kan pekmi kan ram te hmanhah um kho lo le umngam lo in Ramkipah kan zaam nak chan zong a si.Cathiam kan tlawm kan Inn le kan lo zong a chia ,hi vialte hi kan thei rek ruk ko na buin Ralkap le Palik uknak tangah kun aa tim mi hna nan ning a zak lo maw?\nKhrihfa nan si ve koah cun zei tindah nan pawm khawh i nan support khawh hna ee? I ruat than tuah uh. Ralkap uknak kan fih tuk cang, kan nawr tuk cang, kan duh hrim hrim tilo.CDM hmaiah kal chin chin ko seh. Kawl ram ral kap pawl hi mipi le tlang cungmi hram tlai pawl nih cun hriam nam cun kan tei bal hna lai lo,awl tein kan tei ve khawhnak ding cu a tu CDM hi a si ko.Cozah rian tuan (Govt.Employees) vialte,Forces leiah Police (ralkap bawi Min Aung Hlaing le a hawi le mi then khat uknak a duhlo mi), ralkap (Min Aung Hlaing Uknak a duhlo mipawl) le mipi dihlakin a nem nakin kan doh peng ko ah cun zeitin dah an dir peng khawh lai?\nZung an kai duhlo peng ko ah cun File zeihmanh a kal kho lai lo,Tlanglawng a services kho lai lo,Bank aa hon lo pengah cun zei phaisa cu dah a diklomi ralkap cozah aa phuah cawpmi nih hin an tuah khawh lai?? Motor a din dih lai,ralkap thil phurtu an um lai lo, zei rawl cu hme an ei bik lai ?? Ram dangin an phih dih ngawt cang,China le Russia nih bawm hmanh hna sehlaw,Minung nih kan herhmi poah hi a dih lakin China le Russia nih an nei kho dih lo i a buai thiam thiam ko lai.\nRalkap Bawi pawl nih hriamnam hmangin mipi uk i a thli in ram rumnak fir lengmang kha an i tinhmi a si mihi, mipi nih an nawlkan ngaih loah cun an nawlneihnakan hmang kholo tinak a si i,a liam ciami anthil firmi zong cu Ram dang nih tawng kho loin an kham dih fawn cang i, rumnak zong an sung,an nawl ngeihnak zong sullam a ngei kho tilai lo ti cu a fiang ko cang. A tu ni 20 chung hmanh ah hin kan ram economy cu aa rawk manh tuk lai ti hi ruat hmanh ,a poi tak tak mi khi a si cang.Cu caah cun Pathian sinah thla cam buin CDM cawl cangh nak hi tha kan pek peng cio a hau ko.Bawipa nih a kan umpi lai i kan tlam a tling ko lai. By, Suiawr Khuplian\nSI BAWI MANG LIAN: GZ NIH RALKAP AN TEI KHO LAI MAW?


Hi ka tlangtar nih langhter a duh mi cu rei theih le thil rit mi hna thilzangkhai te in kan um nak ding ah cun Jesuh nihka nawl hi cawng uh law , nan thil a zang lai a ti mi chung ah hin a nawl cawn i thil zang nak ding ah a hmasa bik tuah ding a kan duh mi cu Toidor le nunnem hi a si. Kan Baibal cangthim mi umtu ning ah hin Jesuh nih a hmuh hmasa bik khua a si mi Khorazin, Besaida le Kapernaum khua hna nih a lung a dongh hna zia.Vancung khua aphaknak ding ah an mah hnanak cun Pathian dantat nak a in mi Sodom khua hmanh kha a zang fah deuh hna lai nak kong kha a chim.Cun kan fim ngai an ti tung i an thil a rit ngai tung ning hna kha a hmuh hna tik ah hi bia hi a cawn piak hna nak hi a si. Milungnem le toidor nak thinlung a ngei mi h…\nKa fa le biatak chungah khua an sa ti mi nain a ka lawmhter deuhtu zeihmanh a um ti lo.3 John 1:4:\nAmerica ram Washington DC uk chungah aum mi Spoken khua pawng Big Bend River kam an lo ah Mr. Willian Jackson Smart cu achungkhar he nuam ngai in dum an tuah i khua an sa. Chungkhar te in an i nuam lingcing, 1890 kum March thla ah ruah lo piin an nu nih athi tak hna. A nupi le a fa le a dawtuk mi William Jacson Smart nih cun nu tuanvo le pa tuanvo lak in a fa le cu tha tein a zoh khenh hna. A fa le an van upa dih cang. A fanu fangkhat te zong cu va a van ngeih i Mrs. John Bruce Dodd a van si cang. William Jeckson Smart zong 1910 kum ah a thi ve i a nupi pawng te…\nCucaah kuhchuk hnah kha an i put i amah don awkah khan an kal i, “Pathian cu thangṭhat ko u! Bawipa min in a rami cu Pathian nih thluachuah pe ko seh. Pathian nih Israel Siangpahrang cu thluachuah pe ko seh,” tiah an au.John 12:13\nJerusalem khua kha an hei naih cang i Oliv Tlang i a ummi Bethfeih le Bethani khua kha an phak tikah, Jesuh nih a zultu pahnih kha a thlah hna i “Nan hmai khua ah khin va kal u law nan va luh kate ah, ahohmanh nih an i cit bal lomi laa fate, hri in aa hreng komi kha nan hmuh lai. Va phoih u law hika ah hin ratpi u. Cun mi nih, ‘Zeicahdah mah khakha nan tuah?’ tiah an in hal hna ahcun. ‘Kan Bawipa nih a herh i kan rak in pek ṭhan zau hna lai,’ tiah nan ti lai,” a ti hna. Cucaah an rak kal i khua chung zalam ah cun inn pakhat innka pawngah laa fate pakhat a rak i hren ko cu an va hmuh. An phoih lioah khan an pawng i a dirmi micheu nih khan, “Zeidah nan tuah? Laa fate hri maw nan phoih?” tiah an hal hna. Jesuh nih a chimh hna bantuk kh…\nMay 11 le 14 kar ah khan Pyin Oo Lwin (Maymyo) ah Cawnpiak an ka sawm caah ka va kal. Lisu Baibal Sianginn ah cawnnak tuah a si. Hi sianginn ah hin inn thar nganpi pahnih a um. Lisu mirum (Mogok khua i an ngeihchiah cheuhra cheukhat cu a mah ta a si ti tiang in an chimmi Aung Thein) nih ting 1000 leng dih in a sakpiakmi hna a si. Mi phun pakhat nih Pathian a zummi mirum pakhat ngeih a hlawk ning hi mu ti in ka hngar ngai hna. Cu inn dawhdawh hna cu hman ka thlak hna lai tiah Camera ka chuah i hmeh ka vun zalh ahcun ka hmet kho lo. Zeicah tiah Camera chungah Battery a rak um lo caah a si.Ka thawh lai zan, inn ah Battery charging ka tuahnak ah Battery KA PHILH tak caah a si. Philh lo ding thil kan PHILH tikah a pawi tuk tawn.\n1 Samuel 7:12 ah kan hmuhmi Ebenezer timi sullam cu Bawmhnak Lung (stone of help) tinak a si. Pathian bomhnak philhlonak caah phummi lung tinak a si. Baibal ah philh lo ding, lungchungah icinken peng ding aa tialnak hmun hnih in kan langhter ahcun…


GOOD NEWS. TRUMP NIH THAWNGTTHA TUK ATHANH CANG – The Chinlung Post\nDonald Trump Lungput aidawh ning hi cu amak ko.Tutan Congress nih thanhnak an tuah hnu ah a chimmi cu Nawlngeihnak tlamtling tein kan i pe ko lai tiah US President Donald Trump nih chim. President Trump nih a ralai mi January 20 American Cozah thar rian i peknak ka tlamtlinter lai tiah a chim.Thimnak phichuak kong ah ka lungtling lo. Ka lungtlinlonak a ruang cu a fekfuan mi cherhchan a um ko nain January 20 i nawlngeihnak i peknak hi ka tlamtlinter ko lai.\nUpadi he aa tlak mi mee lawng rel in fehter ding tiah ka doh peng lai tiah ka chim peng. Hihi President tuanbia ah term khat chung ah a tha bik mi a donghnak a si ko nain American ram a thancho khawh than nakhnga zuamcawhnak kan luh mi a donghnak a si ko, ” tiah President Trump nih a thanh mi ca ah aa tel. Trump cu January 6 zaanlei in a hman mi Twitter cu suimilaam 12 chung a off ca ah hi cathanh hi, President Social Media Director Dan Sacavino nih Twitter nih January 7 zing ah a thanh.\nRelchih:Hnangam Deuh Si Cang: Zahan January 6 i Vawleicung Democracy ram vialte i pa bik ah ruahmi US cozah innpi (Capitol) chung tiang i hnahnawhnak (Choas) an chuahter hi cu a poi hringhran ko. Hmai a hngal lo taktak. Iran, North Korea le Kawlram te pawl hmanh nih an van nehsawh len ding ruah ah ka celh lo. A poi ko ti hlei chim ding um lo. Sinain, US cu phunghram fek tuk le hruaitu ṭha tamtuk umnak ram si hraat kaw mob rule le tharuum hmang (violent) in kum 200 renglo a nung cangmi democracy uknak an teiter khawh lo zia an langhter khawh ṭhan i hna a ngam i thawpi a chuak.\nUS cingcing a si ko. US ram hruaitu (lawmakers) pawl hi suimilam 6 hnu ah Congress innpi ah an lut ṭhan i zanṭim le khuamang tiang biaceihnak (debate) hi an ngei ṭhan.Bia an i al dih hnu le vote pekmi a zoh dih hnu ah US president ding ah Electroral College nih vote sin pekmi cu an fehter (certified) i Vice President Mike Pence nih Joe Biden le Kamala Harris hi US rammi le Electroral college nih an thimmi cu a si tiah a phuan. Congress nih Electroral college vote an fehter (certified) khawh in President Trump zong nih a lungsi lo ngai bu’in,